koncentrat za rastvor za inf.; 80mg/4ml; bočica staklena, 1x4ml\nCENA: 14.966,71 din.\nkoncentrat za rastvor za inf.; 200mg/10ml; bočica staklena, 1x10ml\nCENA: 35.734,71 din.\nkoncentrat za rastvor za inf.; 400mg/20ml; bočica staklena, 1x20ml\nCENA: 70.347,09 din.\nrastvor za injekciju u napunjenom injekcionom špricu; 162mg/0.9ml; ukupno 4 kom,napunjen injekcioni špric, 4x0.9ml\nCENA: 108.720,37 din.\nActemra®, koncentrat za rastvor za infuziju, 80 mg /4 mL, 1 bočica sa 4mL Actemra®, koncentrat za rastvor za infuziju, 200 mg/ 10 mL, 1 bočica sa 10 mL Actemra®, koncentrat za rastvor za infuziju, 400 mg / 20 mL, 1 bočica sa 20 mL\nAdresa: Grenzach – Wyhlen, Emil-Barell-Strasse 1, Nemačka\nBroj rešenja: 515-01-06860-13-001 od 06.05.2014. za lek Actemra® , koncentrat za rastvor za infuziju, 1 x 4mL(80mg/4mL) Broj rešenja: 515-01-06862-13-001 od 06.05.2014. za lek Actemra® , koncentrat za rastvor za infuziju, 1 x 10mL(200mg/10mL) Broj rešenja: 515-01-06863-13-001 od 06.05.2014. za lek Actemra® , koncentrat za rastvor za infuziju, 1 x 20mL(400mg/20mL)\nActemra® 80 mg/4mL koncentrat za rastvor za infuziju. Actemra® 200 mg/10mL koncentrat za rastvor za infuziju. Actemra® 400 mg/20mL koncentrat za rastvor za infuziju.\nUz ovo uputstvo, dobićete i Karticu za upozoravanje pacijenata, koja sadrži važne bezbednosne informacije koje morate da znate pre i tokom terapije lekom Actemra.\nŠta je lek Actemra i čemu je namenjen\nŠta treba da znate pre nego što uzmete lek Actemra\nKako se upotrebljava lek Actemra\nKako čuvati lek Actemra\nActemra sadrži aktivnu supstancu tocilizumab, protein dobijen iz specifičnih imunih ćelija (monoklonsko\nantitelo), koja blokira dejstvo jednog specifičnog proteina (citokina) koji se naziva interleukin-6. Ovaj protein je uključen u zapaljenske procese u organizmu i blokirajući ih može da smanji upale u vašem organizmu.\nActemra se koristi za lečenje odraslih pacijenata sa umerenim do teškim aktivnim reumatoidnim artritisom (RA), jednom autoimunom bolešću, ako prethodne terapije nisu bile dovoljno efikasne. Actemra pomaže da se ublaže simptomi kao što su bol i otoci u vašim zglobovima i može da poboljša vašu sposobnost za obavljanje svakodnevnih poslova. Pokazano je da lek Actemra usporava oštećenje hrskavice i kostiju zglobova uzrokovano bolešću i da poboljšava vaše sposobnosti da uradite svakodnevne poslove.\nActemra se obično daje u kombinaciji sa metotreksatom. Međutim, Actemra može da se daje i sama, ako Vaš lekar smatra da vama metotreksat ne odgovara.\nActemra se takođe koristi za lečenje dece ( starosti 2 godine i više) sa aktivnim sistemskim juvenilnim idiopatskim artritisom (sJIA), to je zapaljenska bolest koja dovodi do pojave bola i otoka jednog ili više zglobova kao i do pojave groznice i ospe. Actemra se koristi da poboljša simptome sJIA i može se davati u kombinaciji sa metotreksatom ili sama.\nActemra se takođe koristi za lečenje pacijenata starosti 2 godine i starijih, sa aktivnim poliartikularnim juvenilnim idiopatskim artritisom (pJIA). To je zapaljenska bolest koja dovodi do pojave bola i otoka jednog ili više zglobova. Actemra se koristi da poboljša simptome pJIA i može se davati u kombinaciji sa metotreksatom ili sama.\nLek Actemra ne smete koristiti:\nako ste alergični na tocilizumab ili bilo koji drugi od sastojaka ovog leka (koji su navedeni u delu 6).\nako imate tešku aktivnu infekciju.\nAko se bilo šta od navedenog odnosi na Vas, recite lekaru ili medicinskoj sestri koja će Vam dati infuziju.\nKada uzimate lek Actemra posebno vodite računa:\nAko Vam se pojave alergijske reakcije kao što su stezanje u grudima, zviždanje u grudima, teža vrtoglavica ili omaglice, otok usana ili kožna ospa tokom ili posle infuzije, odmah o tome obavestite svog lekara.\nAko imate bilo kakvu infekciju, kratkotrajnu ili dugotrajnu, ili ako često dobijate infekcije. Odmah obavestite svog lekara ako se ne osećate dobro. Actemra može da oslabi sposobnost Vašeg organizma da se bori sa infekcijama i može pogoršati tekuće infekcije ili povećati verovatnoću da dobijete neku novu infekciju.\nAko ste imali tuberkulozu, recite to svom lekaru. Vaš lekar će prekontrolisati znakove i simptome\ntuberkuloze pre nego što započne terapiju lekom Actemra. Ako se pojave simptomi tuberkuloze (uporan kašalj, gubitak telesne težine, malaksalost, groznica) ili neka druga infekcija tokom ili posle terapije odmah obavestite Vašeg lekara.\nAko ste imali ulceracije na crevima ili divertikulitis, recite to svom lekaru. U simptome ove pojave spadaju bol u stomaku i neobjašnjene promene u redovnom pražnjenju creva.\nAko imate oboljenje jetre, recite to svom lekaru. Pre nego što Vam da lek Actemra, Vaš lekar će možda uraditi analizu krvi da proveri funkciju Vaše jetre.\nAko ste nedavno vakcinisani ili planirate da primite neku vakcinu (odrasla osoba ili dete), recite to svom lekaru. Svi pacijenti, naročito deca, treba da prime sve vakcine, pre započinjanja terapije lekom Actemra. Neke vrste vakcina se ne smeju davati dok je pacijent na terapiji lekom Actemra.\nAko bolujete od raka, recite to svom lekaru. Vaš lekar će morati da odluči da li ipak želi da Vam da lek Actemra.\nAko imate kardiovaskularne faktore rizika kao što su povišeni krvni pritisak i povišeni nivo holesterola, recite to svom lekaru. Ovi faktori se moraju pratiti dok primate lek Actemra.\nAko imate umerene do teške probleme sa funkcijom bubrega, vaš lekar će Vas kontrolisati.\nAko imate uporne glavobolje.\nPre nego što primite lek Actemra i tokom terapije, Vaš lekar će Vam uraditi analize krvi da odredi da li imate mali broj belih krvnih zrnaca, nizak broj krvnih pločica (trombocita) ili visoke enzime jetre.\nActemra se ne preporučuje za upotrebu kod dece do 2 godina starosti.\nAko ste ranije imali sindrom aktivacije makrofaga, koji predstavlja aktivaciju i nekontrolisano povećanje broja specifičnih ćelija krvi, recite svom lekaru. Vaš lekar će odlučiti da li će Vam dati lek Actemra\nRecite svom lekaru ako uzimate (Vi ili Vaše dete, ako je ono pacijent), ako ste do nedavno uzimali ili ćete možda uzimati bilo koji drugi lek. Actemra može da utiče na to kako deluju neki lekovi, pa se njihova doza možda mora podesiti. Svakako recite svom lekaru ako uzimate lekove koji sadrže ma koju od sledećih aktivnih supstanci (ovo se odnosi i na roditelje/staratelje pacijenata sa sJIA ili pJIA):\natorvastatin, koji se koristi za snižavanje nivoa holesterola\nblokatore kalcijumovih kanala (npr. amlodipin), koristi se za lečenje visokog krvnog pritiska\nteofilin, koristi se za lečenje astme\nvarfarin, koristi se za razređivanje krvi\nfenitoin, koristi se za lečenje konvulzija (epileptičnih napada)\nciklosporin, koristi se za supresiju Vašeg imunog sistema tokom transplantacije organa\nbenzodiazepine (npr. temazepam), koji se koriste za lečenje anksioznosti\nZbog nedostatka kliničkog iskustva, Actemra se ne preporučuje za upotrebu sa drugim biološkim lekovima za terapiju RA, s JIA ili pJIA.\nUzimanje leka Actemra sa hranom ili pićima\nPrimena leka Actemra u periodu trudnoće i dojenja\nLek Actemra se ne sme koristiti toko trudnoće, osim ako to nije apsolutno neophodno. Razgovarajte sa svojim lekarom ako ste trudni, možda ste trudni ili nameravate da zatrudnite. Žene koje mogu da rađaju moraju da koriste efikasne mere zaštite od trudnoće tokom i do 3 meseca posle terapije.\nAko dojite svoju bebu, treba da prestanete sa dojenjem ako ćete da dobijate lek Actemra. Dojenje je dozvoljeno tek 3 meseca po okončanju Vaše terapije lekom Actemra. Nije poznato da li lek Actemra prelazi u majčino mleko.\nDostupni ne-klinički podaci ne ukazuju da terapija tocilizumabom utiče na fertilitet.\nUticaj leka Actemr na upravljanje motornim vozilima i rukovanje mašinama\nOvaj lek može izazvati vrtoglavicu. Ukoliko osetite vrtoglavicu, ne smete da upravljate vozilima i mašinama.\nVažne informacije o nekim sastojcima leka Actemra\nOvaj lek sadrži 26,55 mg natrijuma po maksimalnoj dozi od 1200 mg. Ovo treba da se uzme u obzir kod pacijenata koji su na ishrani sa kontrolisanim sadržajem natrijuma. Ipak, doze ispod 1025 mg ovog leka sadrže manje od 23 mg, tj. esencijalnog ‘slobodnog natrijuma‛.\nOvaj lek propisuje Vaš lekar.\nLek Actemra će Vam dati lekar ili medicinska sestra u vidu intravenske infuzije. Oni će razblažiti rastvor, namestiti intravensku infuziju i pratiti Vas tokom i nakon terapije.\nOdrasli pacijenti sa RA\nUobičajena doza leka Actemra iznosi 8 mg na kg telesne težine. Zavisno od vašeg odgovora, Vaš lekar može da smanji ovu dozu na 4 mg/kg, a onda je ponovo podigne na 8 mg/kg kada je to primereno.\nLek Actemra odrasli primaju jednom u 4 nedelje intravenskom infuzijom (kapanjem u venu) koje traje oko 1 sat.\nPrimena kod dece i adolescenata Deca od2godinestarostiistarija sasJIA Uobičajena doza leka Actemra zavisi od telesne težine.\nAko imate manje od 30 kg, doza je 12 mg po svakom kilogramu telesne težine.\nAko imate 30 kg i više, doza je 8 mg po svakom kilogramu telesne težine. Doza se preračunava na osnovu Vaše telesne težine prilikom svake primene leka.\nDeca sa sJIA lek Actemra će primati jednom u 2 nedelje intravenskom infuzijom (kapanjem u venu) koje traje oko 1 sat.\nDeca od 2 godine starosti i starija sa pJIA\nUobičajena doza leka Actemra zavisi od telesne težine.\nAko imate manje od 30 kg, doza je 10mg po kilogramu.\nAko imate 30kg i više, doza je 8 mg po svakom kilogramu telesne težine. Doza se preračunava na osnovu Vaše telesne težine prilikom svake primene leka.\nDeca sa pJIA lek Actemra će primati jednom u 4 nedelje intravenskom infuzijom (kapanjem u venu) koje traje oko 1 sat.\nAko ste uzeli više leka Actemra nego što je trebalo\nBudući da Vam lek Actemra daju lekar ili medicinska sestra, malo je verovatno da ćete dobiti previše. Međutim, ako ste ipak zabrinuti, razgovarajte sa svojim lekarom.\nAko ste zaboravili da uzmete lek Actemra\nBudući da Vam lek Actemra daju lekar ili medicinska sestra, malo je verovatno da ćete propustiti svoju dozu. Međutim, ako ste ipak zabrinuti, razgovarajte sa svojim lekarom ili medicinskom sestrom.\nAko naglo prestanete da uzimate lek Actemra\nNe bi trebalo da prestanete da uzimate lek Actemra bez prethodne konsultacije sa Vašim lekarom.\nAko imate bilo kakvih drugih pitanja o upotrebi ovog leka, obratite se svom lekaru ili medicinskoj sestri.\nKao i svi lekovi, i Actemra može da izazove neželjena dejstva, iako se ona ne javljaju kod svih. Neželjena dejstva mogu da se jave i do 3 meseca pošto uzmete poslednju dozu leka Actemra.\nMoguća česta teška neželjena dejstva: recite lekaru\npovišena temperatura i drhtavica,\npojava plikova u ustima ili na koži,\nAko primetite neko od navedenih neželjenih dejstava, obavestite svog lekara što je moguće pre.\nMogu se javiti kod češće od 1 na 10 pacijenata koji uzimaju lek\ninfekcije gornjih disajnih puteva sa tipičnim simptomima kao što su kašalj, zapušen nos, curenje iz nosa, gušobolja i glavobolja\npovišen nivo masnoće (holesterola) u krvi.\nMogu se javiti kod 1-10 na 100 pacijenata koji uzimaju lek\ngroznica (oralni herpes simplex), pojava plikova\ninfekcije kože (celulitis) ponekad sa povišenom telesnom temperaturom i drhtavicom\nosip i svrab, koprivnjača\ninfekcija očiju (konjunktivitis)\nglavobolja, vrtoglavica, visoki krvni pritisak\nulkusi u ustima, bol u želucu\nzadržavanje tečnosti (otok) u potkolenicama, povećanje telesne težine\nkašalj, kratak dah\nsniženi broj belih krvnih zrnaca što se dokazuje analizama krvi (neutropenija, leukopenija)\nporemećaji funkcionalnih testova jetre (povišene transaminaze)\npovišeni bilirubin u testovima krvi.\nMogu se javiti kod do 1-10 na 1000 pacijenata koji uzimaju lek\ndivertikulitis (povišena temperatura, mučnina, dijareja, konstipacija, bol u želucu)\ncrvena (upaljena) polja u ustima\nvisoki nivo masti u krvi (trigliceridi)\nMogu se javiti kod ređe od 1 na 10 000 pacijenata koji uzimaju lek\nizmerene niske vrednosti za leukocite, eritrocite i trombocite.\nGeneralno, neželjena dejstva kod sJIA pacijenata slična su po tipu kao ona koja se javljaju kod RA pacijenata,\nšto je gore navedeno, sa izuzetkom nazofarnigitisa, manjeg broja belih krvnih zrnaca, povećanjem nivoa transamninaza jetre i dijareje, koja su češće prijavljivana.\nGeneralno, neželjena dejstva kod pJIA pacijenata slična su po tipu kao ona koja se javljaju kod RA pacijenata, što je gore navedeno, sa izuzetkom nazofaringitisa, glavobolje, mučnine i manjeg broja belih krvnih zrnaca, koja su češće prijavljivana.\nUkoliko Vam se ispolji bilo koja neželjena reakcija, potrebno je da o tome obavestite lekara, farmaceuta ili medicinsku sestru. Ovo uključuje i svaku moguću neželenu reakciju koja nije navedena u ovom uputstvu. Prijavljivanjem neželjenih reakcija možete da pomognete u proceni bezbednosti ovog leka. Sumnju na neželjene reakcije možete da prijavite Agenciji za lekove i medicinska sredstva Srbije (ALIMS):\nRok upotrebe nakon prvog otvaranja i razblaživanja: upotrebiti odmah.\nLek čuvati na temperaturi od 2°C–8°C (u frižideru) u originalnom pakovanju. Ne zamrzavati. Nakon prvog otvaranja i razblaživanja, pripremljeni rastvor za infuziju upotrebiti odmah.\nŠta sadrži lek Actemra®\nAktivna supstanca je tocilizumab.\nSvaka bočica od 4 mL sadrži 80 mg tocilizumaba (20 mg/mL). Svaka bočica od 10 mL sadrži 200 mg tocilizumaba (20 mg/mL). Svaka bočica od 20 mL sadrži 400 mg tocilizumaba (20 mg/mL).\nOstali sastojci su saharoza, polisorbat 80, dinatrijum fosfat dodekahidrat, natrijum dihidrogen fosfat dihidrat, voda za injekcije.\nKako izgleda lek Actemra i sadržaj pakovanja\nActemra je koncentrat za rastvor za infuziju. Ovaj koncentrat je bistar do opalescentan rastvor, bezbojan do svetlo žute boje.\nActemra se pušta u promet u bočicama sa sadržajem 4 mL, 10 mL i 20 mL koncentrata za rastvor za infuziju. Pakovanja sadrže 1 bočicu.\nGrenzach – Wyhlen, Emil-Barell-Strasse 1, Nemačka\nActemra® , koncentrat za rastvor za infuziju, 1x 4mL(80mg/4mL): 515-01-06860-13-001 od 06.05.2014. Actemra® , koncentrat za rastvor za infuziju,1x10mL(200mg/10mL): 515-01-06862-13-001 od 06.05.2014. Actemra® , koncentrat za rastvor za infuziju, 1x20mL(400mg/20mL): 515-01-06863-13-001 od 06.05.2014.\nActemra, u kombinaciji sa metotreksatom (MTX) indikovana je za lečenje umerenog do teškog aktivnog reumatoidnog artritisa (RA) kod odraslih pacijenata koji su ili neadekvatno reagovali ili nisu podnosili prethodnu terapiju jednim ili većim brojem anti-reumatičnih lekova koji modifikuju bolest (DMARDs) ili antagonistima faktora nekroze tumora (TNF). Kod ovih pacijenata lek Actemra® se može davati kao monoterapija u slučaju nepodnošljivosti MTX, ili tamo gde je nastavak terapije MTX neprimeren.\nPokazano je da lek Actemra smanjuje progresiju oštećenja zglobova radiografski mereno i da unapređuje fizičku funkciju kada se daje u kombinaciji sa metotreksatom.\nActemra je indikovana za lečenje aktivnog sistemskog juvenilnog idiopatskog artritisa (sJIA) kod pacijenata starih 2 godine, i starijih, koji nisu adekvatno odgovorili na prethodnu terapiju NSAIL i sistemskim kortikosteroidima. Actemra se može davati kao monoterapija (u slučaju nepodnošljivosti metotreksata ili kod pacijenata kod kojih primena metotreksata nije podesna) ili u kombinaciji sa metotreksatom.\nActemra je, u kombinaciji sa metotreksatom (MTX) indikovana za lečenje juvenilnog idiopatskog poliartritisa (pozitivnog ili negativnog na reumatoidni faktor i produženog oligoartritisa) kod pacijenata starih 2 godine i starijih, koji nisu adekvatno odgovorili na prethodnu terapiju metotreksatom. Lek Actemra se može davati kao monoterapija u slučaju nepodnošljivosti MTX, ili tamo gde je nastavak terapije MTX neprimeren.\nTerapiju treba da započnu zdravstveni radnici koji su iskusni u dijagnostikovanju i terapiji RA, s JIA ili pJIA. Svim pacijenatima koji primaju lek Actemra treba dati i Karticu za upozorenje pacijenata.\nPreporučena doza je 8 mg/kg telesne težine, jednom u četiri nedelje.\nZa osobe čija je telesna masa veća od 100 kg, ne preporučuje se povećanje doze preko 800 mg po infuziji (videti odeljak Farmakokinetički podaci u Sažetku karakteristika leka.\nU kliničkim studijama nisu ispitivane doze veće od 1,2 g (videti odeljak Farmakokidinamski podaci u Sažetku karakteristika leka.\nPodešavanje doze zbog laboratorijskih poremećaja (videti odeljak Posebna up ozorenja i mere opreza pri upotrebi leka).\nPoremećaji enzima jetre\n> 1 do 3 x\nPodesiti dozu MTX koja se daje istovremeno, ako je primereno.\npovećanje iznad gornje granice (GGN)\nU slučajevima perzistentnog porasta u ovom rasponu smanjiti dozu leka Actemra na 4 mg/kg ili obustaviti lek Actemra sve dok se ne normalizuju vrednosti alanin aminotransferaze (ALT) ili aspartat aminotransferaze (AST)\nZapočeti ponovo da dozama od 4 mg/kg ili 8 mg/kg, kako je klinički pri ereno\n> 3 do 5 x GGN\n(potvrđeno ponovljenim testiranjem, videti odeljak 4.4).\nPrekinuti davanje leka Actemra dok vrednosti ne spadnu na < 3 x GGN\ni pratiti preporuke navedene iznad za vrednosti > 1 do 3 x iznad gornje granice uobicajenih vrednosti (GGN).\nU slučaju perzistentnog porasta na > 3 x GGN, obustaviti davanje leka Actemra\nObustaviti davanje leka Actemra\nKod pacijenata koji nisu prethodno lečeni Actemrom, ne preporučuje se započinjanje terapije ukoliko je apsolutni broj neutrofila (ABN) ispod 2x 109/l.\n(ćelija x 109/ l )\nPrekinuti davanje leka Actemra\nKada se vrednost podigne do ANC > 1 x 109/ l ponovo uvesti lek Actemra u dozi od 4 mg/kg , pa povećati na 8 mg/kg, kako je klinički primereno\nObustaviti lek Actemra\n(ćelija x 103/ μl)\nKada je vrednost trombocita > 100 x 103/ μl ponovo uvesti lek Actemra u dozi od 4 mg/kg , pa povećati na 8 mg/kg, kako je klinički primereno\nDeca: sJIA pacijenti\nPreporučeno doziranje kod pacijenata starijih od 2 godine je 8mg/kg svake 2 nedelje kod pacijenata sa telesnom težinom od 30 kg i više, ili 12 mg/kg svake 2 nedelje kod pacijenata sa telesnom težinom manjom od 30 kg. Dozu treba izračunavati u skladu sa telesnom težinom pacijenta prilikom svake primene leka. Promene doze treba da su bazirane na održivoj promeni telesne težine pacijenta tokom vremena.\nBezbednost i efikasnost primene leka Actemra kod dece mlađe od 2 godine nije ustanovljena. Nema dostupnih podataka.\nU donjim tabelama su prikazani preporučeni prekidi u lečenju sJIA pacijenata u zavisnosti od laboratorijskih\nvrednosti. Ukoliko je podesno, doza metotreksata koji se primenjuje istovremeno, i/ili drugih lekova treba da se podesi, ili da se primena ovih lekova i tocilizumaba prekine dok se ne uradi procena kliničkog stanja. S obzirom da brojni komorbiditeti mogu uticati na laboratorijske vrednosti obolelih od sJIA, odluka o obustavljanju terapije zbog poremećaja laboratorijskih rezultata treba da se zasniva na individualnoj medicinskoj proceni svakog pacijenta.\nU slučajevima perzistentnog porasta u ovom rasponu, obustaviti lek Actemra sve dok se ne normalizuju vrednosti ALT/AST.\n> 3 x GGN do 5 x\ni pratiti preporuke navedene iznad za vrednosti > 1 do 3 x iznad gornje granice uobičajeni vr dnosti (GGN)\nObustaviti lek Actemra.\nOdluka o obustavljanju terapije zbog poremećaja laboratorijskih rezultata treba da se zasniva na individualnoj medicinskoj proceni svakog pacijenta.\nKada je vrednost ABN > 1 x 109/ l ponovo uvesti lek Actemra\nKada je vrednost trombocita > 100 x 103/ μl ponovo uvesti lek Actemra\nOdluka o obustavljanju terapije zbog poremećaja laboratorijskih rezultata treba da se zasniva na individualnoj medicinskoj proceni svakog pacijenta\nRedukcija doze tocilizumaba usled poremećaja laboratorijskih rezultata nije proučavana kod obolelih od sJIA.\nDostupni podaci ukaziju na to da je primećeno kliničko poboljšanje tokom 6 nedelja od početka terapije lekom Actemra. Nastavak terapije treba pažljivo razmotriti kod pacijenata kod kojih nije pokazano poboljšanje u ovom vremenskom periodu.\nPreporučeno doziranje kod pacijenata starijih od 2 godine je 8mg/kg svake 4 nedelje kod pacijenata sa telesnom težinom od 30 kg i više, ili 10 mg/kg svake 4 nedelje kod pacijenata sa telesnom težinom manjom od 30 kg. Dozu treba izračunavati u skladu sa telesnom težinom pacijenta prilikom svake primene leka. Promene doze treba da su bazirane na održivoj promeni telesne težine pacijenta tokom vremena.\nU donjim tabelama su prikazani preporučeni prekidi u lečenju pJIA pacijenata u zavisnosti od laboratorijskih\ni pratiti preporuke navedene iznad za vrednosti > 1 do 3 x iznad gornje granice uobičajenih vrednosti (GGN)\nPrekinuti davanje leka Actemra .\nKada je vrednost ABN > 1 x 109/ l ponovo uvesti lek Actemra .\nPrekinuti davanje leka Actemra.\nKada je vrednost trombocita > 100 x 103/ μl ponovo uvesti lek Actemra .\nRedukcija doze tocilizumaba usled poremećaja laboratorijskih rezultata nije proučavana kod obolelih od pJIA.\nDostupni podaci ukaziju na to da je primećeno kliničko poboljšanje tokom 12 nedelja od početka terapije lekom Actemra. Nastavak terapije treba pažljivo razmotriti kod pacijenata kod kojih nije pokazano poboljšanje u ovom vremenskom periodu.\nGerijatrijski bolesnici: Nije potrebno podešavanje doze kod pacijenata starijih od 65 godina.\nBubrežna insuficijencija: Nije potrebno nikakvo podešavanje doze leka. Lek Actemra nije ispitivan kod pacijenata sa umerenom do tekom bubrežnom insuficijencijom (videti odeljak Farmakokinetički podaci u Sažetku karakteristika leka). Kod ovih pacijenata potrebno je pažljivo praćenje bubrežne funkcije.\nInsuficijencija jetre: Actemra nije ispitivana kod pacijenata sa insuficijencijom jetre. Prema tome, ne mogu se dati preporuke za doziranje.\nPo razblaživanju, Actemra se daje kod pacijenata sa RA, sJIA i pJIA u vidu intravenske infuzije tokom perioda od 1 sata.\nZa uputstvo za razblaživanje leka pre davanja, videti odeljak Posebne mere opreza pri odlaganju materijala koji\ntreba odbaciti nakon primene leka.\nRA, sJIA i pJIA pacijenti ≥ 30 kg\nLek Actemra treba razblažiti do finalne zapremine od 100 mL sterilnim apirogenim rastvorom natrijum hlorida 9 mg/mL (0,9%) za injekcije, korišćenjem aseptične tehnike.\nsJIA i pJIApacijenti < 30 kg\nLek Actemra treba razblažiti do finalne zapremine od 50 mL sterilnim apirogenim rastvorom natrijum hlorida 9 mg/mL (0,9%) za injekcije, korišćenjem aseptične tehnike.\nPreosetljivost na aktivne supstance ili bilo koju od pomoćnih supstanci navedenih u odeljku Lista pomoćnih supstanci.\nPrijavljeni su slučajevi ozbiljnih i fatalnih infekcija kod pacijenata koji su primali imunosupresivne agense, uključujući i lek Actemru (videti odeljak Neželjena dejstva).\nTerapija lekom Actemra se ne sme započinjati kod pacijenata sa aktivnim infekcijama (videti odeljak Kontraindikacije). Davanje leka Actemra treba obustaviti ako pacijent razvije tešku infekciju sve dok se infekcija ne stavi pod kontrolu (videti odeljak Neželjena dejstva). Zdravstveni radnici treba da budu oprezni kada razmišljaju o upotrebi leka Actemra kod pacijenata sa istorijom recidivirajućih ili hroničnih infekcija ili drugim osnovnim stanjima (npr. divertikulitis, dijabetes i interscijalne bolesti pluća) koji mogu predisponirati pacijente za infekcije.\nPotrebna je posebno praćenje radi pravovremene identifikacije teške infekcije kod pacijenata koji primaju biološku terapiju za umereni do teški RA, s JIA ili pJIA jer znaci i simptomi akutne inflamacije mogu biti umanjeni, oslabljeni i povezani sa supresijom reakcije akutne faze. Dejstvo tocilizumaba na C-reaktivni protein (CRP), neutrofile i znake i simptome infekcije treba uvek uzimati u obzir kada se pacijent procenjuje na potencijalnu infekciju. Pacijente (uključujći i mlađu decu obolelu od sJIA ili pJIA koja mogu biti manje sposobna da objasne svoje simptome) i roditelje/ staratelje pacijenata obolelih od sJIA ili pJIA, treba upozoriti da je potrebno da se odmah obrate svom lekaru u slučaju pojave bilo kakvih znakova koji ukazuju na infekciju da bi se obezbedila brza procena i odgovarajuća terapija.\nKao što se preporučuje i za druge biološke terapije RA, sJIA i pJIA, pacijente treba ispitati na latentnu infekciju tuberkulozom (TB) pre nego što se započne terapija lekom Actemra. Pacijente sa latentnom TB treba lečiti standardnom anti-mikrobnom terapijom pre uvođenja leka Actemra. Prepisivače treba podsetiti na mogućnost lažnih tuberkulinskoh kožnih proba, i interefreon-gama TB rezultata testa, posebno kod ozbiljno bolesnih pacijenata ili imunokompromitovanih.\nPacijent treba da traži savet lekara ako perzistiraju simptomi/znaci (uporan kašalj, gubitak telesne težine, groznica) koji upućuju na tuberkuloznu infekciju tokom ili posle terapije lekom Actemra.\nPrijavljena je virusna reaktivacija (npr. virus hepatitisa B) kod primene bioloških lekova u RA. U kliničkim studijama sa tocilizumabom, pacijenti koji su bili pozitivni na prisustvo virusa hepatitisa su isključeni.\nPovremeno se beleži komplikacija terapije lekom Actemra u vidu divertikularne perforacije ili divertikulitisa kod RA pacijenata (videti odeljak Neželjena dejstva). Lek Actemra treba pažljivo koristiti kod pacijenata koji su ranije imali intestinalne ulceracije ili divertikulitis. Pacijente koji ispolje simptome koji potencijalno ukazuju na komplikovani divertikulitis, kao što su bol u trbuhu, krvarenje i/ili neobjašnjena promena pražnjenja creva sa povišenom telesnom temperaturom, treba odmah ispitati da bi rano bio otkriven eventualni divertikulitis koji može da bude povezan sa gastrointestinalnom perforacijom.\nPrijavljivane su ozbiljne reakcije preosetljivosti povezane sa primenom leka Actemra (videti odeljak Neželjena dejstva). Takve reakcije mogu biti vrlo ozbiljne i potencijalno fatalne kod pacijenata koji su doživeli reakciju preosetljivosti tokom prethodnih infuzija, iako su primili steroide i antihistaminike kao premedikaciju. Tokom lečenja lekom Actemra mora se pri ruci imati odgovarajuća terapija za slučaj pojave anafilaktičke reakcije. Ako dođe do pojave anafilaktičke reakcije ili druge ozbiljne reakcije preosetljivosti ili ozbiljne infuzijski povezane reakcije, davanje leka Actemra treba odmah prekinuti i trajno isključiti lek Actemra iz dalje terapije.\nAktivno oboljenje jetre i insuficijencija jetre\nTerapija lekom Actemra, posebno kada se daje uz MTX, može da bude povezana sa povišenim transaminazama jetre (videti odeljak Neželjena dejstva). Prema tome, potreban je oprez kada se razmatra terapija pacijenata sa aktivnim oboljenjem jetre ili insuficijencijom jetre, jer bezbednost bolesnika koji primaju lek Actemra u ovim okolnostima nije adekvatno ispitana (videti odeljak Doziranje i na;in primene).\nPovećanje transaminaza jetre\nU kliničkim ispitivanjima sa lekom Actemra često se beleži prolazno ili intermitentno blago do umereno povećanje transaminaza jetre, koje ne progredira do oštećenja jetre (videti odeljak Neželjena dejstva). Povećana učestalost ovih dogadjaja zabeležena je kada se potencijalno hepatotoksični lekovi (npr. MTX) koriste u kombinaciji sa lekom Actemra. Kad je klinički indikovano, teba razmotriti i druge testove funkcije jetre uključujući i bilirubin.\nTreba biti na oprezu kada se razmišlja o uvođenju terapije lekom Actemra kod pacijenata kod kojih postoji povećanje ALT ili AST > 1.5 x GGN. Kod pacijenata kod kojih je vrednost ALT ili AST > 5 x GGN pre uvođenja terapije, ovu terapiju ne treba ni započinjati.\nKod RA pacijenata vrednosti ALT i AST treba kontrolisati u intervalima od 4 do 8 nedelja u prvih 6 meseci terapije, i na svakih 12 meseci posle toga. Za preporučene izmene u vezi sa nivoima transaminaza videti odeljak\n4.2. Kada su vrednosti ALT ili AST > 3–5 x GGN, što se potvrđuje ponovljenim testiranjem, terapiju lekom\nActemra treba obustaviti.\nKod s JIA i pJIA pacijenata, vrednosti ALT i AST treba kontrolisati u vreme druge infuzije, a nakon toga u skladu sa dobrom kliničkom praksom, videti odeljak Doziranje i na;in primene\nPo terapiji tocilizumabom u dozi od 8 mg/kg u kombinaciji sa MTX (videti odeljak Neželjena dejstva) dolazilo\nje do smanjenja broja neutrofila i trombocita. Kod pacijenata prethodno lečenih antagonistima TNF postoji povećani rizik od neutropenije.\nKod pacijenata koji nisu prethodno lečeni Actemrom, ne preporučuje se započinjanje terapije ukoliko je apsolutni broj neutrofila (ANC) ispod 2 x 109/l.Treba biti oprezan kada se razmišlja o uvođenju terapije lekom Actemra kod pacijenata sa niskim brojem trombocita (broj trombocita ispod 100 x 103/ μl). Nastavak terapije se ne preporučuje kod pacijenata koji razviju ANC < 0.5 x 109/ l ili broj trombocita < 50 x 103/ μl.\nTeška neutropenija može biti povezana sa povećanim rizikom od ozbiljnih infekcija, mada do sada nije bilo jasne povezanosti između smanjenja broja neutrofila i javljanja teških infekcija u kliničkim studijama sa lekom Actemra.\nKod RA pacijenata broj neutrofila i trombocita treba kontrolisati u intervalima od 4 do 8 nedelja po započinjanju terapije, i potom u skladu sa standardnom kliničkom praksom. Za preporučene modifikacije doze na osnovu vrednosti ANC i trombocita, videti odeljak Doziranje i način primene\nKod sJIA i pJIA pacijenata broj neurofila i trombocita treba kontrolisati u vreme druge infuzije, a nakon toga u skladu sa dobrom kliničkom praksom, videti odeljak Doziranje i način primene\nKod pacijenata koji primaju tocilizumab zabeleženo je povećanje parametara lipida uključujući povišeni ukupni holesterol, lipoproteine niske gustine (LDL), lipoproteine visoke gustine (HDL) i trigliceride (videti odeljak 4.8). Kod većine bolesnika nije bilo povećanja indeksa aterogenosti, a povećani nivo ukupnog holesterola reagovao je na terapiju agensima za snižavanje lipida.\nKod sJIA, pJIA i RA pacijenata kontrolu parametara lipida treba raditi u intervalima od 4 do 8 nedelja po uvođenju terapije lekom Actemra. Pacijente treba zbrinjavati u skladu sa lokalnim smernicama za korekciju hiperlipidemije.\nLekari treba da pažljivo prate eventualnu pojavu simptoma koji mogu da ukažu na početak centralnih demijelinizirajućih poremećaja. U ovom trenutku nije poznat potencijal leka Actemra za demijelinizaciju.\nKod pacijenata sa RA postoji povećan rizik od maligniteta. Imunomodulatorni lekovi mogu da povećaju rizik od pojave maligniteta.\nSa lekom Actemra se ne smeju davati ni žive, ni žive oslabljene vakcine, jer nije utvrđena klinička bezbednost ove kombinacije. U randomizovanoj, otvorenoj studiji, odrasli pacijenti sa RA, lečeni lekom Actemra i MTX- om, su imali efikasan odgovor na 23- valentnu polisaharidnu pneumokoknu vakcinu i toksoidno tetanusnu vakcinu, koji je komparabilan sa odgovorom koji su postigli pacijenti koji su primali samo MTX. Preporučuje se da se svi pacijenti, naročito oboleli od sJIA i pJIA, budu upoznati sa programom obaveznih vakcinacija, a koje su u skladu sa vodičima o imunizaciji, pre započinjanja terapije lekom Actemra. Interval između vakcinacije živim vakcinama i započinjanja terapije Actemrom treba da bude u skladu sa važećim vodičima za vakcinaciju u pogledu imunosupresivnih agenasa\nPacijenti sa RA imaju povećani rizik za kardiovaskularne poremećaje, i ti rizici (npr. hipertenzija, hiperlipidemija) se leče u skladu sa standardnim principima.\nKombinacija sa antagonistima TNF\nNema iskustava sa upotrebom leka Actemra uz antagoniste TNF ili druge biološke terapije za RA, sJIA ili pJIA. Ne preporučuje se davanje leka Actemra uz druge biološke agense.\nOvaj lek sadrži 1,17 mmol (ili 26.55 mg) natrijuma po maksimalnoj dozi od 1200 mg. Ovo treba uzeti u obzir kod pacijenata koji su na ishrani sa ograničenim unosom natrijuma. Doze ispod 1025 mg ovog leka sadrže manje od 1 mmol natrijuma (23 mg), t.j. esencijalnog ‘slobodnog natrijuma‛..\nSindrom aktivacije makrofaga (MAS) je ozbiljan poremećaj koji ugrožava život, a koji se može razviti kod obolelih od sJIA. U kliničkim studijama, tocilizumab nije ispitivan kod pacijenata tokom epizode aktivnog MAS.\nIspitivanja interakcija su sporvedena samo kod odraslih.\nIstovremeno davanje pojedinačne doze od 10 mg/kg tocilizumaba sa 10-25 mg MTX jednom nedeljno nema klinički značajnog dejstva na izlaganje MTX.\nAnalize populacione farmakokinetike nisu otkrile nikakvo dejstvo MTX, nesteroidnih antiinflamatornih lekova (NSAIL) ili kortikosteroida na klirens tocilizumaba.\nCitokini, kao što je IL-6 koji stimulišu hroničnu inflamaciju, suprimiraju ekspresiju hepatičkih CYP450 enzima. Prema tome, terapija koja snažno inhibira citokine, kao što je tocilizumab, može da pojača ekspresiju CYP450.\nIn vitro ispitivanja humanih hepatocita pokazala su da IL-6 dovodi do smanjenja ekspresije enzima CYP1A2, CYP2C9, CYP2C19 i CYP3A4. Tocilizumab normalizuje ekspresiju ovih enzima.\nU jednoj studiji sa pacijentima sa RA, nivoi simvastatina (CYP3A4) su smanjeni za 57% nedelju dana posle jedne doze tocilizumaba, na nivo sličan ili blago veći nego kod zdravih subjekata.\nKada se započinje ili prekida terapija tocilizumabom, pacijenti koji uzimaju lekove koji se individualno podešavaju, a koji se metabolišu putem CYP450 3A4, 1A2 ili 2C9 (npr. atorvastatin, blokatori kalcijumskih kanala, teofilin, varfarin, fenitoin, ciklosporin, ili benzodiazepini) treba da budu pažljivo kontrolisani jer je moguće da doze treba povećati da se održi terapijsko dejstvo. Zbog njegovog dugog polu-života eliminacije (t1/2), dejstvo tocilizumaba na aktivnost enzima CYP450 može da se produži i nekoliko nedelja po obustavljanju terapije.\nŽene koje mogu da rađaju moraju da koriste delotvorna sredstva za zaštitu od trudnoće tokom terapije i do 3 meseca po njenom prekidu.\nNema odgovarajućih podataka o upotrebi tocilizumaba kod trudnica. Jedno ispitivanje na životinjama pokazalo je povećani rizik od spontanih pobačaja/embrio-fetalne smrti pri visokoj dozi (videti odeljak Pretklinički podaci o bezbednosti leka u Sažetku karakteristika leka). Potencijalni rizik za humanu populaciju nije poznat.\nActemra se ne sme koristiti tokom trudnoće ako to nije nedvosmisleno neophodno. Dojenje\nNije poznato da li se tocilizumab izlučuje u mleku majki dojilja. Izlučivanje tocilizumaba u mleku životinja nije\nispitivano. Odluka o tome da li da se nastavi/prekine dojenje ili nastavi/prekine terapija lekom Actemra treba da se zasniva na proceni koristi od dojenja za dete i koristi od leka Actemra za ženu.\nActemra ima manji uticaj na psihofizičke sposobnosti prilikom upravljanja motornim vozilom i rukovanja mašinama (videti odeljak Neželjena dejstva, vrtoglavica)\nNeželjena dejstva RA pacijenti\nNajčešće zabeležena NRL (koja su se javljala kod ≥ 5% pacijenata lečenih tocilizumab monoterapijom ili kombinacijom sa DMARD) bila su infekcije gornjih disajnih puteva, nazofaringitis, glavobolja, hipertenzija i povišene ALT.\nNajozbiljniji NRL bili su infekcije, komplikacije divertikulitisa i reakcije preosetljivosti.\nBezbednosti tocilizumaba je ispitivana u 4 placebo kontrolisane studije (studije II, III, IV i V),jednoj gde je kao kontrola služio MTX (studija I) i njihovim produženim periodima (videti odeljak 5.1).\nDvostruko slepi kontrolisani period je bio 6 meseci za četiri studije (studije I, III, IV i V) i do 2 godine u jednoj studiji (studija II). U ovim duplo-slepim kontrolisanim studijama, 774 pacijenata je primalo tocilizumab 4 mg/kg u kombinaciji sa MTX, 1870 pacijenata je primalo tocilizumab 8 mg/kg u kombinaciji sa MTX ili drugim DMARD, a 288 pacijenata je primalo tocilizumab 8 mg/kg kao monoterapiju.\nDugoročna izloženost pacijenata obuhvata sve pacijenate koji su primili najmanje jednu dozu tocilizumaba bilo u duplo-slepom kontrolisanom periodu ili u otvorenom produžetku studija. Od 4009 pacijenta, 3577 je lečeno najmanje 6 meseci, 3296 najmanje jednu godinu, 2806 je lečeno najmanje 2 godine i 1222 pacijenta je lečeno 3 godine.\nNRL navedene na Tabeli 1 prikazane su po klasama sistema organa i učestalosti, koje se definišu po sledećoj konvenciji: veoma česte (≥ 1/10), česte (≥ 1/100 do < 1/10), povremene (≥ 1/1,000 do < 1/100), retke (>1/10,000 do <1/1,000) ili veoma retke (<1/10,000). U svakoj grupi učestalosti neželjena dejstva su prikazana od težih ka manje teškim.\nTabela 1. Sažetak NRL koje se javljaju kod pacijenata sa RA koji primaju tocilizumab kao monoterapiju ili u kombinaciji sa MTX ili drugim DMARD u duplo-slepom kontrolisanom periodu\noralni herpes simplex, herpes zoster\nulceracije u ustima, gastritis\nOspa, pruritus, urtikarija\njetre, povećanje telesne težine, povećan ukupni bilirubin*\nPeriferni otok, reakcije preosetljivosti\n*Uključuje slučajeve prikupljene kao deo rutiskog nadzora laboratorijskih analiza ( videti tekst ispod)\nU šestomesečnim kontrolisanim studijama stopa svih infekcija zabeleženih sa tocilizumabom 8 mg/kg plus terapija DMARD iznosila je 127 događaja na 100 pacijent godina, u poređenju sa 112 događaja na 100 pacijent godina u grupi koja je primala placebo plus DMARD. U dugoročnoj izloženosti pacijenata, ukupna stopa infekcija u grupi koja je primala lek Actemra iznosila je 108 događaja na izlaganje od 100 pacijent godina.\nU šestomesečnim kontrolisanim kliničkim studijama stopa teških infekcija sa tocilizumabom 8 mg/kg plus terapija DMARD iznosila je 5,3 događaja na izlaganje od 100 pacijent godina u poređenju sa 3,9 događaja na izlaganje od 100 pacijent godina u grupi koja je primala placebo plus DMARD. U ispitivanjima sa monoterapijom stopa teških infekcija iznosila je 3,6 događaja na izlaganje od 100 pacijent godina u grupi koja je primala tocilizumab, a 1,5 događaja na izlaganje od 100 pacijent godina u grupi koja je primala MTX.\nU dugoročnoj izloženosti populacije ukupna stopa teških infekcija (bakterijske, virusne i gljivične) iznosila je\n4.7 događaja na 100 pacijent godina. Zabeležene teške infekcije (neke sa fatalnim ishodom) uključile su aktivnu tuberkulozu, koja se može javiti kao plućno ili vanplućno oboljenje, invazivne plućne infekcije, uključujući kandidijazu, aspergilozu, kokcidioidomikozni pneumocistis jirovecii, pneumoniju, celulitis, herpes zoster, gastroenteritis, divertikulitis, sepsu i bakterijski artritis. Zabeleženi su i slučajevi oportunističkih infekcija.\nIntersticijalne bolesti pluća\nOštećena plućna funkcija može da dovede do povećanog rizika razvoja infekcije. Postmarketinški izveštaji govore o intersticijalnim bolestima pluća (pneumonitis i plućna fibroza), od kojih su neki imali fatalne ishode.\nTokom šest meseci kontrolisanih kliničkih ispitivanja, ukupna stopa gastrointestinalnih perforacija je bila 0.26 događaja na 100 pacijent godina sa tocilizumabom na terapiji. U dugoročnoj izloženosti populacije ukupna stopa gastrointestinalnih perforacija je bila 0.28 događaja na 100 pacijent godina. Slučajevi gastrointestinalne perforacije su prvenstveno prijavljivani kao komplikacije divertikulitisa, uključujući generalizovani purulentni peritonitis, perforacije donjeg dela gastrointestinalnog trakta, fistule i apcese.\nNeželjeni događaji povezani sa infuzijom (odabrani događaji koji se javljaju tokom ili u roku od 24 časa po davanju infuzije) zabeleženi su kod 6,9% pacijenata koji su primali tocilizumab 8 mg/kg plus DMARD, odnosno kod 5,1% pacijenata koji su primali placebo plus DMARD. Događaji zabeleženi tokom infuzije prvenstveno su bili epizode hipertenzije; događaji zabeleženi u roku od 24 časa po okončanju infuzije uglavnom su uključivali glavobolju i reakcije na koži (ospa, urtikarija). Ovi događaji nisu ograničavali terapiju.\nStopa anafilaktičkih reakcija (koje su se javile kod 6/3.778 pacijenata, 0,2%) bila je nekoliko puta veća sa dozom od 4 mg/kg, nego sa dozom od 8 mg/kg. Klinički značajne reakcije preosetljivosti povezane sa davanjem tocilizumaba koje su iziskivale prekid terapije zabeležene su kod ukupno 13 od 3.778 pacijenata (0,3%) koji su lečeni tocilizumabom tokom kontrolisanih i otvorenih kliničkih ispitivanja. Ove reakcije su se po pravilu javljale tokom druge do pete infuzije tocilizumaba (videti odeljak 4.4). Prijavljen je slučaj fatalne anafilakse tokom lečenja tocilizumabom nakon stavljana leka u promet (vidi odeljak 4.4).\nU kliničkim studijama, ukupno 2.876 pacijenata je testirano na anti-tocilizumab antitela. Od 46 pacijenata (1,6%) kod kojih su se razvila anti-tocilizumab antitela, 6 su imali povezanu medicinski signifikantnu reakciju preosetljivosti, od kojih je to kod 5 dovelo do trajnog prekida terapije. Kod 30 pacijenata (1,1%) koji su razvili neutralizijuća antitela, nije zabeležena korelacija sa kliničkim odgovorom.\nHematološki poremećaji Neutrofili\nU šestomesečnim kontrolisanim studijama broj neutrofila smanjen na nivo ispod 1 x 109/ l zabeležen je kod 3.4% pacijenata koji su primali tocilizumab 8 mg/kg plus DMARD u poređenju sa < 0,1% pacijenata koji su primali\nplacebo plus DMARD. Približno polovina pacijenata kod kojih je zabeležena vrednost ANC < 1 x 109/ l ova\npojava se razvila u roku od 8 nedelja po započinjanju terapije. Smanjenje na nivo ispod 0,5 x 109/ l zabeleženo je kod 0,3% pacijenata koji su primali tocilizumab 8 mg/kg plus DMARD. Prijavljene su infekcije sa\nTokom duplo-slepog kontrolisanog perioda i dugotrajne izloženosti, model i incidenca smanjenja neutrofila ostala je ista kao što je viđeno u šestomesečnim kontrolisanim kliničkim studijama.\nU šestomesečnim kontrolisanim studijama smanjenje broja trombocita na nivo ispod 100 x 103/ μl zabeleženo je kod 1,7% pacijenata koji su primali tocilizumab 8 mg/kg plus DMARD u poređenju sa < 1% kod onih koji su\nprimali placebo plus DMARD. Ova smanjenja nisu bila praćena pojavama krvarenja.\nTokom duplo-slepog kontrolisanog perioda i dugotrajne izloženosti, model i incidenca smanjenja trombocita ostala je ista kao što je viđeno u šestomesečnim kontrolisanim kliničkim studijama.\nVeoma retki slučajevi pancitopenije su se dogodili u post marketinškom praćenju.\nPovećanje nivoa transaminaza jetre\nTokom šestomesečnih kontrolisanih studija prolazna povećanja ALT/AST > 3 x GGN zabeležena su kod 2,1% pacijenata koji su primali tocilizumab 8 mg/kg u poređenju sa 4,9% pacijenata koji su primali MTX, odnosno 6,5% pacijenata koji su primali 8 mg/kg tocilizumaba plus DMARD u poređenju sa 1,5% pacijenata na terapiji\nplacebo plus DMARD.\nDodavanje potencijalno hepatotoksičnih lekova (npr. MTX) monoterapiji tocilizumabom dovodilo je do učestalije pojave ovih povećanja. Povećanje ALT/AST > 5 x GGN zabeleženo je kod 0,7% pacijenata na monoterapiji tocilizumabom, i kod 1,4% pacijenata koji su primali tocilizumab plus DMARD, od kojih je većini trajno obustavljena terapija tocilizumabom. Ova povećanja nisu bila direktno povezana sa klinički relevantnim povećanjem direktnog bilirubina, niti su bila povezana sa kliničkim dokazima pojave hepatitisa ili hepatičke disfunkcije. Tokom duplo-slepog kontrolisanog paerioda, učestalost povišenog nivoa indirektnog bilirubina od gornje normalne granice, prikupljenog kao rutinski laboratorijski parametar, je 6.2 % kod pacijenata lečenih tocilizumabom u dozi od 8 mg/kg + DMARD. Ukupno 5.8% pacijenata je iskusilo povećanje indirektnog bilirubina > 1 do 2 x ULN i 0.4% je imalo povećanje > 2xULN.\nTokom duplo-slepog kontrolisanog perioda i dugotrajne izloženosti, model i incidenca povećanja ALT/AST je ostala ista kao što je viđeno u šestomesečnim kontrolisanim kliničkim studijama.\nTokom šest meseci kontrolisanih ispitivanja, povećanje parametara lipida kao što su ukupni holesterol, trigliceridi, LDL holesterol, i/ili HDL holesterol bilo je česta pojava. Sa rutinskim laboratorijskim praćenjem zabeleženo je da približno 24% pacijenata koji su primali lek Actemra u kliničkim ispitivanjima imali su održano povećanje ukupnog holesterola ≥ 6.2 mmol/ l, a 15% su imali održano povećanje LDL do ≥ 4.1 mmol/ l. Povećanje parametara lipida reagovalo je na primenu agenasa za snižavanje nivoa lipida.\nTokom duplo-slepog kontrolisanog perioda i dugotrajne izloženosti, model i incidenca povećanja lipidnih parametara je ostala ista kao što je viđeno u šestomesečnim kontrolisanim kliničkim studijama.\nKlinički podaci nisu dovoljni da se proceni potencijalna incidencija pojave maligniteta po izlaganju tocilizumabu. U toku su dugoročna ispitivanja bezbednosti.\nBezbednost primene tocilizumaba kod dece data je dalje u odeljku pJIA i sJIA. Generalno, neželjena dejstva kod pJIA i sJIA pacijenata bili su sličnog tipa kao neželjena dejstva kod pacijenata sa RA, videti odeljak Neželjena dejstva leka.\nNeželjena dejstva leka kod pJIA i sJIA pacijenata lečenih tocilizumabom opisana su dalje u tekstu i navedena su u Tabeli 2, prikazana po klasama sistema organa i učestalosti, koje se definišu po sledećoj konvenciji: veoma česta (≥ 1/10); česta (≥ 1/100 to < 1/10) ili povremena (≥ 1/1,000 to < 1/100).\nTabela 2: Sažetak neželjenih dejstava leka koja se javljanju kod pJIA i sJIA pacijenata koji su primali lek tocilizumab kao monoterapiju ili u kombinaciji sa MTX\nPovećane transaminaze jetre\n1 Reakcije povezane sa infuzijom kod pJIA pacijenata, uključivale su, ali nisu bile ograničene na, glavobolju, mučninu i hipotenziju.\n2 Reakcije povezane sa infuzijom kod sJIA pacijenata, uključivale su, ali nisu bile ograničene na raš, urtikariju, dijareju, osećaj nelagodnosti u epigastirjumu, artragiju i glavobolju.\nBezbednost primene tocilizumaba kod pJIA je ispitivana na 188 pacijenata starosti od 2 do 17 godina. Ukupna izloženost leku iznosila je 184.4 pacijent godina. Učestalost neželjenih dejstava kod pJIA pacijenata data je u Tabeli 2. Neželjena dejstava leka kod pJIA pacijenata bila su sličnog tipa kao neželjena dejstva kod RA ili sJIA pacijenata, videti odeljak 4.8. U poređenju sa odraslom populacijom sa RA, neželjena dejstva kao što su nazofaringitis, glavobolja, mučnina i smanjenje broja neutrofila su češće prijavljivana kod dece sa pJIA. Povišen holesterol je ređe prijavljivano neželjeno dejstvo kod pJIA populacije u odnosu na odraslu populaciju sa RA.\nUčestalost infekcija u grupi pacijenata koja je primala tocilizumab iznosila je 163.7 na 100 pacijent godina. Najčešće prijavljivano neželjeno dejstvo je bilo nazofaringitis i infekcije gornjeg respiratornog trakta. Učestalost teških infekcija je bila numerički veća kod pacijenata sa telesnom težinom <30 kg, koji su lečeni dozom od 10mg/kg tocilizumaba (12.2 na 100 pacijent godina), u poređenju sa pacijentima sa telesnom težinom ≥30 kg, koji su lečeni dozom od 8mg/kg tocilizumaba (4.0 na 100 pacijent godina). Incidencija infekcija koje su dovodile do prekida terapije je takođe bila numerički veća kod pacijenata sa telesnom težinom <30 kg, koji su lečeni dozom od 10mg/kg tocilizumaba (21.4%), u poređenju sa pacijentima sa telesnom težinom ≥30 kg, koji su lečeni dozom od 8mg/kg tocilizumaba (7.6%).\nKod pJIA pacijenata, reakcije povezane sa infuzijom se definišu kao svi događaji koji se pojave 24 sata nakon infuzije. U grupi pacijenata koja je primala tocilizumab, 11 pacijenata (5.9%) imalo je reakciju na infuziju tokom infuzije, a 38 pacijenata (20.2%) je imalo reakciju u roku od 24 sata nakon infuzije. Najčešća neželjena dejstva koja su se javljala tokom infuzije bila su glavobolja, mučnina i hipotenzija, a u roku od 24 sata nakon infuzije javljala se vrtoglavica i hipotenzija. Generalno, neželjene reakcije primećene tokom ili 24 sata nakon infuzije bile su slične neželjenim reakcijama kod RA i sJIA pacijenata, videti odeljak 4.8.\nNisu primećene klinički značajne reakcije hipersenzitivnosti povezane sa primenom tocilizumaba, koje su zahtevale obustavu terapije.\nJedan pacijent u grupi telesne težine < 30kg koja je primala dozu od 10 mg/kg, razvio je anti-tocilizumab antitela, bez pojave reakcije preosetljivosti, i bio je isključen iz studije.\nTokom rutinskog praćenja laboratorijskih rezultata u grupi koja je primala tocilizumab, primećeno je smanjenje broja neutrofila ispod 1x109/L kod 3.7% pacijenata.\nTokom rutinskog praćenja laboratorijskih rezultata u grupi pacijenata koja je primala tocilizumab, 1% pacijenata imalo je smanjenje broja trombocita za ≤ 50 x 103/ µl.\nPovećanje vrednosti transaminaza jetre\nTokom rutinskog praćenja laboratorijskih rezultata, u grupi koja je primala tocilizumab, povećanje vrednosti ALT i AST >3 x iznad gornje granice javilo se kod 3.7% tj. <1% pacijenata, respektivno.\nTokom rutinskog praćenja laboratorijskih rezultata u grupi koja je primala tocilizumab, povećanje vrednosti ukupnog holesterola >1.5 do 2 x iznad gornje granice javilo se kod jednog pacijenata (0.5%) i povećanje LDL-a\n>1.5 do 2 x iznad gornje granice javilo se kod jednog pacijenta (0.5%).\nBezbednost primene tocilizumaba kod sJIA je ispitivana na 112 pacijenata starosti od 2 do 17 godina. U dvostruko slepoj 12- to nedeljnoj kontrolisanoj tudijii, u kojoj je 75 pacijenata primilo terapiju tocilizumabom (8mg/kg ili 12 mg/kg na osnovu telesne težine). Nakon 12 nedelja ili u vreme prelaska na tocilizumab, zbog pogoršanja bolesti, pacijenti su nastavljali lečenje u otvorenom produžetku studije.\nGeneralno, neželjena dejstva kod obolelih od sJIA bila su sličnog tipa kao kod obolelih od RA, videti odeljak\n4.8. Učestalost neželjenih dejstava kod sJIA pacijenata data je u Tabeli 2. U poređenju sa odraslom populacijom sa RA, neželjena dejstva kao što su nazofaringitis, smanjenje broja neutrofila, povećanje nivoa transaminaza jetre i dijareja su češće prijavljivana kod dece sa pJIA. Povišen holesterol je ređe prijavljivano neželjeno dejstvo kod sJIA populacije u odnosu na odraslu populaciju sa RA.\nU 12- to nedeljnoj kontrolisanoj studiji, učestalost svih infekcija u grupi pacijenata koji su primali tocilizumab je bila 344.7 na 100 pacijent godina, u poređenju sa 287.0 na 100 pacijent godina u grupi koja je primala placebo. U tekućem otvorenom produžetku studije (Deo II), ukupna stopa infekcija je ostala slična, sa 306.6 na 100 pacijent godina.\nU 12- to nedeljnoj kontrolisanoj studiji, učestalost ozbiljnih infekcija u grupi pacijenata koja je primala tocilizumab je bila 11.5 na 100 pacijent godina. Tokom jedne godine tekućeg otvorenog produžetka studije, ukupna učestalost ozbilnih infekcija je ostala stabilna sa 11.3 na 100 pacijent godina. Prijavljene ozbiljne infekcije su bile slične kao kod obolelih od RA, uz dodatnu pojavu varičele i zapaljenja srednjeg uha.\nReakcije povezane sa infuzijom se definišu kao svi događaji koji se pojave 24 sata nakon infuzije. U 12- to nedeljnoj kontrolisanoj studiji, 4% pacijenata iz grupe koja je primala tocilizumab imala je pomenute događaje koji se javili tokom infuzije. Jedan događaj (angioedem) je smatran ozbiljnim i životno ugrožavajućim i pacijent je isključen iz studije.\nU 12- to nedeljnoj kontrolisanoj studiji, 16% pacijenata iz grupe koja je primala tocilizumab i 5.4% pacijenata iz grupe koja je primala placebo, imala je događaje koji su se javili 24 sata nakon infuzije. U grupi koja je primala tocilizumab događaji su uključivali, ali nisu bili ograničeni samo na ospu, urtikariju, dijareju, neprijatan osećaj u epigastrijumu, artralgiju i glavobolju. Jedan od ovih događaja, urtikarija, se smatra ozbiljnim.\nKlinički značajne reakcije hipersenzitivnosti povezane sa primenom tocilizumaba, koje su zahtevale obustavu terapije, prijavljene su kod 1 od 112 pacijenata (< 1%) koji su primali tocilizumab tokom kontrolisane studije, uključujući i otvoreni produžetak studije.\nSvih 112 pacijenata je na početku testirano na anti-tocilizumab antitela. Dva pacijenta su razvila anti- tocilizumab antitela, a jedan od ovih pacijenata je imao hipersenzitivnu reakciju, koja je dovela do isključenja terapije. Moguće je da je incidencija pojave anti- tocilizumab antitela potcenjena, zbog toga što tocilizumab ometa ispitivanje, i zbog viših koncentracija leka kod dece u odnosu na odrasle.\nTokom rutinskog praćenja laboratorijskih rezultata u 12- to nedeljnoj kontrolisanoj studiji, primećeno je smanjenje broja neutrofila ispod 1x109/l kod 7% pacijenata u grupi koja je primala tocilizumab, a nije bilo smanjenja u grupi koja je primala placebo.\nU tekućem otvorenom produžetku studije, primećeno je smanjenje broja neutrofila ispod 1x109/l kod 15% pacijenata u grupi koja je primala tocilizumab.\nTokom rutinskog praćenja laboratorijskih rezultata u 12- to nedeljnoj kontrolisanoj studiji, 3% pacijenata u grupi koja je primala placebo i 1% pacijenata u grupi koja je primala tocilizumab imalo je smanjenje broja trombocita za ≤ 100 x 103/ µl.\nU tekućem otvorenom produžetku studije, smanjenja u broju trobmcita ispod 100 x 103/ µl javilo se kod 3% pacijenata u grupi koja je primala tocilizumab, bez prateće pojave krvarenja.\nTokom rutinskog praćenja laboratorijskih rezultata u 12- to nedeljnoj kontrolisanoj fazi, povećanje vrednosti ALT i AST >3 x iznad gornje granice javilo se kod 5% tj 3 % pacijenata, respektivno, u grupi koja je primala tocilizumab i kod 0% u grupi koja je primala placebo.\nU tekućem otvorenom produžetku studije povećanje vrednosti ALT i AST >3 x iznad gornje granice javilo se kod 12% tj 4 % pacijenata, respektivno, u grupi koja je primala tocilizumab.\nVrednosti IgG se smanjuje tokom terapije. Smanjenje do donja granice normalnog se javilo kod 15 pacijenata u nekom trenutku u studiji.\nTokom rutinskog praćenja laboratorijskih rezultata u 12- to nedeljnoj kontrolisanoj studiji, povećanje vrednosti ukupnog holesterola >1.5 do 2 x iznad gornje granice javilo se kod 1.5% pacijenata u grupi koja je primala tocilizumab, a nije bilo povećanja u gupi koja je primala placebo. Povećanje LDL-a >1.5 do 2 x iznad gornje granice javilo se kod 1.9% pacijenata u grupi koja je primala tocilizumab i kod 0% pacijenata u grupi koja je primala placebo.\nU tekućem otvorenom produžetku studije, obrazac i incidencija javljanja povećanih vrednosti lipidnih parametara je u skladu sa podacima iz 12- to nedeljne kontrolisane studije.\nPodaci o predoziranju leka Actemra su ograničeni. Jedan slučaj nehotičnog predoziranja zabeležen je kod pacijenta sa multiplim mijelomom koji je primio dozu od 40 mg/kg. Nisu zabeležene nikakve neželjene reakcije.\nNisu zabeležene nikakve teške neželjene reakcije kod zdravih dobrovoljaca koji su primali pojedinačne doze do28 mg/kg, iako je primećena pojava neutropenije koja ograničava dozu.\nDinatrijum-fosfat, dodekahidrat Natrijum-dihidrogenfosfat, dihidrat Voda za injekcije\nNeotvorena bočica: 30 meseci\nRazblaženi proizvod: Nakon razblaživanja, pripremljeni rastvor za infuziju je fizički i hemijski stabilan u rastvoru natrijum-hlorida (0,9%) na temperaturi 30ºC tokom 24 časa.\nSa mikrobiološke tačke gledišta, pripremljeni rastvor za infuziju treba upotrebiti odmah. Ako se ne upotrebi odmah, vreme i uslovi čuvanja predstavljaju odgovornost korisnika i ne smeju biti duži od 24 časa na 2°C–8°C, osim ukoliko razblaživanje nije obavljeno u kontrolisanim i validiranim aseptičnim uslovima.\nLek čuvati na temperaturi od 2°C–8°C (u frižideru) u originalnom pakovanju. Ne zamrzavati. Za uslove čuvanja razblaženog leka videti odeljak Rok upotrebe.\nActemra se pušta u promet u bočicama (staklo tipa I) sa zapušačem (butilna guma) sa sadržajem 4 mL, 10 mL ili 20 mL koncentrata. Pakovanja sadrže 1 bočicu.\nUputstvo za razblaživanje pre davanja\nPre same primene parenteralni lekovi se moraju vizuelno pažljivo pregledati na prisustvo čestica ili prebojavanje. Sme se koristiti isključivo rastvor bez sadržaja vidljivih čestica, koji je bistar do zamućen, bezbojan do bledo žut.\nIzvucite zapreminu sterilnog, apirogenog rastvora natrijum-hlorida 9 mg/mL (0.9%) za injekcije iz kese za infuziju sa sadržajem 100 mL rastvora koja odgovara zapremini koncentrata leka Actemra potrebne za davanje doze pacijentu pod aseptičnim uslovima. Potrebnu količinu koncentrata leka Actemra (0.4 mL/kg) treba izvući iz bočice i uneti u kesu za infuziju od 100 mL. Ovo se radi tako da se dobija konačna zapremina od 100 mL. Da biste rastvor promešali, pažljivo izvrnite kesu za infuziju da se izbegne stvaranje pene.\nsJIA i pJIA pacijenti ≥ 30 kg\nsJIA pacijenti < 30 kg\nIzvucite zapreminu sterilnog, apirogenog rastvora natrijum-hlorida 9 mg/mL (0.9%) za injekcije iz kese za infuziju sa sadržajem 50 mL rastvora koja odgovara zapremini koncentrata leka Actemra potrebne za davanje doze pacijentu pod aseptičnim uslovima. Potrebnu količinu koncentrata leka Actemra (0.6 mL/kg) treba izvući iz bočice i uneti u kesu za infuziju od 50 mL. Ovo se radi tako da se dobija konačna zapremina od 50 mL. Da biste rastvor promešali, pažljivo izvrnite kesu za infuziju da se izbegne stvaranje pene.\npJIA pacijenti < 30 kg\nIzvucite zapreminu sterilnog, apirogenog rastvora natrijum-hlorida 9 mg/mL (0.9%) za injekcije iz kese za infuziju sa sadržajem 50 mL rastvora koja odgovara zapremini koncentrata leka Actemra potrebne za davanje doze pacijentu pod aseptičnim uslovima. Potrebnu količinu koncentrata leka Actemra (0.5 mL/kg) treba izvući iz bočice i uneti u kesu za infuziju od 50 mL. Ovo se radi tako da se dobija konačna zapremina od 50 mL. Da biste rastvor promešali, pažljivo izvrnite kesu za infuziju da se izbegne stvaranje pene.\nActemra se isključivo koristi za jedno davanje.Svu neiskorišćenu količinu leka i otpadni materijal treba ukloniti u skladu sa lokalnim propisima.


Žoana Bažinja: Feminizam: levica treba da se vrati kući - Marks21 | Solidarnost\nnedelja, 05 maj 2013 22:49\nPotičem iz levičarske porodice koja se aktivno suprotstavljala fašističkom i kolonijalnom režimu u Portugalu. Tokom ere fašizma u mojoj zemlji (1926-1974) moj otac je bio član tada ilegalne komunističke partije, a i moja majka je, iako nije bila u partiji, bila označena kao studentkinja-komunistkinja; bila je lažno optužena za „subverzivni" politički angažman i provela je godinu dana u fašističkom zatvoru Kašiaz1; stric mi je pobegao iz zemlje kako bi izbegao da služi u fašističkoj vojsci i učestvuje u kolonijalnom ratu. Kasnije se pridružio lokalnom gerilskom otporu, PAIGC (Partido Africano da Inpendência da Guiné e Cabo Verde, Afrička partija za nezavisnost Gvineje i Zelenortskih Ostrva), u Gvineji Bisao, pod vođstvom Amilkara Kabrala.\nPrvi put sam se politički angažovala sa 15 godina, kada sam se priključila Komunističkoj omladini Portugala; kada sam napunila 18, pridružila sam se Komunističkoj partiji Portugala i bila aktivna sve dok nisam otišla na studije u Italiju, gde su se moja rodna i feministička svest „sjedinile". Tada sam shvatila da za mene „nema nazad", da ću otići na rodne studije i aktivno se baviti feminističkom politikom. Uprkos tome što mi je to bio jedan od najzahvalnijih perioda u životu, određene frustracije i razočarenja uvek su me pratili dok sam bila članica Komunističke partije; ovo se naročito odnosilo na osećaj nelagodnosti koji se ticao vrlo ograničenog razumevanja seksizma i podređenog položaja žena. Po završetku mog učešća u Komunističkoj partiji usredsredila sam se na feminizam i levo-feministički i „kvir-frendli" politički aktivizam.\nEgipćanke nisu usvojile „adekvatno" ženstveno ponašanje koje „tradicionalno" žene smešta u privatnu sferu; zahtevale su pravo na javnu sferu, na donošenje odluka i učešće u „muškom" delokrugu. Iskazivanje hrabrosti, odvažnosti i čak nasilno ponašanje u javnosti navodno su maskulini i smatra se da bi žene takvim ponašanjem „prelazile granicu". Prikazivanje ovakvog ponašanja kod žena gotovo da je neka vrsta rodne „inverzije"; takvo ponašanje posmatra se kao „neženstveno" i „neprirodno", jer preti ne samo političkom režimu već i patrijarhalnom rodnom uređenju koje žene stavlja u potčinjen položaj u odnosu na muškarce.\nVojska je Egipćanke „kažnjavala" zbog njihove rodne „neposlušnosti" (jasno je da ih je istovremeno kažnjavala i zbog subverzivnog delovanja protiv Mubarakovog režima), a isto su činili i neki od revolucionara/drugova „saboraca". Na trgovima se dešavalo mnogo toga zbog čega pojednostavljena izjava da su žene „bile kažnjavane samo kao revolucionarke" ne pije vodu.\nŠto se tiče seksizma na portugalskoj levici, nema tu ničeg što bih mogla da istaknem a da od toga ne „pati" većina levih partija i pokreta kojima širom sveta dominiraju muškarci, poput otuđenja žena „kao žena" (ne samo kao radnica), jer te partije i pokreti u većini slučajeva „ne prave razliku između muškaraca i žena" i, stoga, ne prepoznaju rodno-specifični tip diskriminacije i nasilja s kojima se žene suočavaju i koje su prinuđene da trpe.\nI dalje se nedovoljno otvoreno raspravlja o podvrgavanju levičarki rodno-specifičnom nasilju, u periodu njihovog zatvaranja pod fašističkim režimom, o tome kako su bile mučene i seksualno zlostavljane zbog toga što su se „usudile" da se suprotstave režimu – ali i zato što su se usudile da budu žene koje aktivno učestvuju u revoluciji, umesto da, prema dominantnim fašističkim i patrijarhalnim svetonazorima, ostanu kod kuće, rade kućne poslove i odgajaju decu.\nTrebalo bi da napomenem da mnoge od mojih drugarica, u vreme mog partijskog angažmana, nisu imale kritički stav prema rodnoj „ideologiji" unutar partije; nažalost, mnoge žene na „tradicionalnoj" marksisitičkoj levici takođe su odgovorne za opstanak ove rodne ideologije, budući da su, osim revolucionarnih, aktivno učestvovale i u promovisanju patrijarhalnih rodnih ideala (kada ženama poriču specifičnost njihovog ugnjetavanja i nasilje koje trpe).\n-Mislim da uvek kada govorimo o muškarcima i ženama, ma kakva da je društvena situacija u kojoj se nalaze ljudi kao rodno određeni (klasifikovani putem binarnog rodnog sistema, kao ili muškarci ili žene), moramo se koristiti rodom da bismo ove situacije „dešifrovali". Čak i onda kada su, kao u slučaju Egipta, muškarac i žena podvrgnuti istoj vrsti nasilja, poput silovanja, njegova svrha i posledice nisu iste. Nikako ne želim da upoređujem ili izmišljam skalu za merenje patnje i traume, ali smatram da je važno da razumemo ulogu rodne specifičnosti i različitost posledica.\nKada su žene silovane i kada se podvrgavaju zloglasnim „testovima nevinosti" u pitanje se dovodi ono što ih najviše „boli" – njihova seksualna smernost, njihova „čast" i „čast" njihovih bližnjih. Ženska „čast" je direktno povezana s njihovim seksualnim ponašanjem, odnosno s apstinencijom od seksualnih aktivnosti izvan okvira braka. Čak i ukoliko do seksualne aktivnosti dođe protiv njihove volje, zbog silovanja, žene se u nekim kulturološkim kontekstima nalaze u opasnosti da ih neko od članova porodice ubije, ili su primorane da se udaju za svog silovatelja kako bi povratile porodičnu „čast".\nKoliko ja znam, muškarci se ne podvrgavaju testiranju nevinosti, tako da to očigledno ne nosi isti značaj za njih; seksualna aktivnost muškaraca nije pod tolikom kontrolom kao u slučaju žena, niti im se čast utvrđuje na osnovu seksualnog opštenja ili nevinosti, kao što je to slučaj sa ženama. U slučaju silovanja muškaraca radi se uglavnom o činu koji za cilj ima njihovo ponižavanje, odricanjem muškarcima njihove „muškosti", jer su stavljeni u „feminizovanu" poziciju.\nHegemona muškost diktira da su „pravi muškarci" oni koji su „aktivni", od njih se očekuje da penetriraju, a ne da se u njih penetrira. Stavljanje u „pasivni" položaj približava muškarce ženama i ženstvenosti, što je ozbiljna „uvreda". Tako da čak i kada su muškarci i žene podvrgnuti istoj praksi kažnjavanja, odnosno mučenja, moramo to da „filtriramo" kroz rodna „sočiva" kako bismo stekli precizniju i kompleksniju ideju o tome šta se tu zaista događa i zbog čega dolazi do različitih materijalnih i simboličkih ishoda. Brisanje roda iz naše analize ostavlja nas u mrklom mraku i otuđuje žene koje se često osećaju potpuno ignorisano u smislu specifičnosti njihove eksploatacije, nasilja i podređenosti koje trpe.\nU svom izlaganju si dalje tvrdila da borba protiv ugnjetavanja žena nije samo borba za promenu kapitalističkog društva, već i borba za promenu levice. Nasuprot tome, neki socijalisti smatraju da se ugnjetavanju žena možemo suprotstaviti jedino „klasnim pokretom" žena i muškaraca. Oni odbacuju onu vrstu socijalističkog ženskog pokreta kakav su zastupale revolucionarke poput Klare Cetkin i Aleksandre Kolontaj, na osnovu toga da se takvi pokreti prilagođavaju ideji da postoji borba za oslobađanje od „muškaraca" koja je odvojena od borbe protiv kapitalizma. Pretpostavka je da onda neizbežno dolazi do skretanja od socijalizma ka radikalnom feminizmu, tj. od jedinstva radničke klase do razdvajanja između žena i muškaraca. Kako ti vidiš ove argumente?\nVećina muškaraca, uključujući tu i muškarce iz radničke klase, eksploatišu rad svojih partnerki i supruga; klasna svest ne podrazumeva i rodnu svest, a još manje volju za odbacivanjem muških privilegija i njihove opresivne uloge. Poimanje o „koherentnoj", „jedinstvenoj" radničkoj klasi, koje čini se da još uvek opstaje na „tradicionalnoj" socijalističkoj levici, štetno je za pravu revoluciju; onu koja će uključivati i žene.\nLevičari moraju početi da se bave sopstvenom ulogom u održavanju podređenog položaja žena u društvu; moraju da se suoče s time da velika većina njih ima korist od eksploatacije ženskog rada i od polne podele rada i moraju da se suoče s tim da iako su mnogi posvećeni borbi za drugačiju društvenu organizaciju, novo društvo koje oni zamišljaju ne obuhvata i ponovno razmatranje ugnjetavačke i eksploatatorske heteroseksističke nuklearne porodice. „Prava" revolucija mora da adresira pitanja prinudne heteroseksualnosti i porodice kao poprišta ekstremne represije nad ženama, ukoliko bi i žene trebalo da revoluciju vide kao svoju.\nUkoliko želimo sveobuhvatno razumevanje opresije i ukoliko zaista hoćemo da saslušamo žene koje dolaze iz različitih konteksta, mislim da je od fundamentalne važnosti da ujedinimo neke od ideja radikalnog i transnacionalnog feminizma, kao i glasova koji dolaze iz oblasti kvir i post-kolonijalnih studija. Radikalne feministkinje izuzetno su doprinele pitanjima seksualnosti, seksualnog nasilja i njegovih veza s heteroseksualnošću; one su skovale onu poznatu „lično je političko". Šteta bi bilo da kad već na raspolaganju imamo toliki broj interesantnih, komplementarnih i užasno važnih ideja koje možemo da „kombinujemo" ostanemo slepo vezani za jednu od njih. Trudim se da ne pristupam ovome kao teorijska sektašica, jer ne mislim da bi žene, kao potčinjene, imale koristi od takvog stava.\nMoramo uzeti u obzir preklapanja moći, i to kako se „rasa", klasa i pol ukrštaju i stavljaju pojedince u različite položaje potčinjenosti – nešto što značajan deo feminističkog pokreta radi već dugo vremena, a što „tradicionalni", ortodoksni levičari niti rade, niti su voljni da rade.\nIstorija je pokazala da rodna podređenost seže dublje od ekonomske i klasne opresije. To znači da ostaviti ta pitanja po strani i posvetiti se revoluciji koja „ne pravi razliku između muškaraca i žena" sa sobom nosi mnogo opasnosti, poput opstanka polne podele rada i heteroseksističke porodice. Takođe, kao što je već toliko puta bio slučaj, to znači i da se mnoge ženske brige stavljaju na kraj spiska, jer se smatraju nevažnim ili neprioritetnim. To se desilo najrazličitijim borbama u kojima su se žene borile rame uz rame s muškarcima. Na primer, u Egiptu su se mnoge žene pridružile nacionalističkim pokretima za oslobođenje od kolonijalne vlasti. U tim pokretima dominirali su muškarci, a ženski zahtevi ostali su neodgovoreni nakon osvajanja nezavisnosti; razočarane, žene su napustile pokret kako bi napravile prvu feminističku organizaciju. Početkom 1923. godine, Hoda Šaravi je pokrenula Egipatski feministički savez (EFU).\nZa mene, kao i za druge leve feministkinje, nema niti će biti procesa kog zaista možemo nazvati revolucionarnim, ukoliko on u svojoj osnovi ne uključuje iscrpnu analizu i posvećenost borbi protiv hegemonije muškosti i ženstvenosti i „tradicionalnih" rodnih uloga, u istoj meri u kojoj se posvećuje borbi protiv klasnog sistema i ekonomske nepravde.\nOstali članci iz ove oblasti: « Ankica Čakardić: Otpor mjerama štednje je centralno pitanje feminističke ekonomike\tĐiđi Ibrahim: Žene u Egipatskoj revoluciji »


RTS :: Sveti Sava kao istorijska ličnost\nNauka Sveti Sava kao istorijska ličnost\nponedeljak, 27. jan 2020, 10:10 -> 15:10\nIako raspolažemo sa veoma malo dokumenata iz epohe za koju vezujemo Svetog Savu, on je zanavek ostao inspiracija književnicima, pesnicima, kompozitorima, umetnicima, istoričarima i drugim istraživačima. Tako dolazimo do zaključka da je o Svetom Savi do danas napisana obimnija literatura nego o bilo kojoj ličnosti srpske starije ili novije istorije.\nDomentijan i Teodosije, svetogorski monasi i Savini biografi u 13. veku, pisali su u žitiju da je rođen oko 1175. godine u Rasu, u blizini današnjeg Novog Pazara, kao Rastko, najmlađi sin velikog župana Stefana Nemanje i supruge mu Ane.\nČim je po tadašnjim merilima postao punoletan, otac mu ustupa na upravu Zahumlje, oblast oko reke Neretve, u današnjoj Hercegovini. Nedugo zatim, vođen božanskim proviđenjem, on odlazi na Svetu Goru, gde će se zamonašiti. Dobija monaško ime Sava, po svom uzoru Svetom Savi Osvećenom, velikom podvižniku u Svetoj zemlji iz šestog veka. Iz ruskog manastira Stari Rusik ubrzo prelazi u grčki manastir Vatoped, u to vreme carski manastir sa velikom bibliotekom i iskusnim starcima podvižnicima.\nSv. Savu kao istorijsku ličnost rasvetlili su naučnici, učesnici u seriji „Savin vrt“ Obrazovno-naučnog programa Radio-televizije Srbije.\nU nedostatku istorijskih izvora koji bi proverenim činjenicama upotpunili sliku o Savinom životu i delu, žitija postaju predmet različitih interpretacija.\n„Žitija su književne forme protkane tzv. metafizičkim istorizmom. Sveti o kome se govori u žitiju je uzor, on je opredmećenje vrlina, i u tom smislu on je nedostižan za nas, ali je ipak nekada bio živ čovek. U tom smislu u žitiju se zapravo ističu svi momenti koji su važni za sagledavanje idealnog lika nekog svetitelja, u ovom slučaju Sv. Save“, objašnjava istoričar književnosti Irena Špadijer.\nNa koji način nauka danas uspeva da razluči istorijskog Sv. Savu od idealizovane slike koja je vekovima oblikovana u kultu, legendama i predanjima?\n„Pre svega kroz pravne forme kojima se Sveti Sava bavio, jer je najpre trebalo da uredi način života manastirskih zajednica, da to sabere u čvrstu osnovu na kojoj će postati i opstati autokefalna crkva“, kaže istoričar umetnosti Tamara Ognjević.\n„Istina je da Savina misao počiva na univerzalnim vizantijskim idejama, da je on sačinio originalan izbor iz arsenala univerzalnih vizantijskih ideja, ali autentičnost Savine ideje jeste u tome što je svim idejama dao lični pečat“, ističe teolog Mirko Sajlović.\nTo je potvrđeno u pisanju Zakonopravila, odnosno Nomokanona, te Hilandarskog, Karejskog i Studeničkog tipika, kojima se organizuje monaški život. Pored toga, on piše i Žitije Svetog Simeona, u kome prikazuje život svoga oca, uspostavlja njegov kult, beleži njegove refleksije. Ti zapisi će se odraziti na potonje Nemanjiće i na srpski narod.\n„Izvesno je da srpska književnost ne počinje u 13. veku. Ona svoje korene ima u dubljoj prošlosti, ali Sv. Sava je naš prvi imenom poznati pisac i prvi slovenski poznati pisac na Svetoj Gori. Njegovom pojavom, a naročito zadobijanjem autokefalnosti Srpske crkve, srpska književnost dobija svoj autentični izraz u okviru slovenskog pravoslavlja“, objašnjava Irena Špadijer.\nJedan od presudnih momenata posle koga su usledili i drugi važni događaji za opstanak države i crkve bila je izgradnja manastira Hilandar na Svetoj Gori. To zdanje podiže sa ocem, tada monahom Simeonom, i tako Hilandar postaje i ostaje do danas epicentar srpskog pravoslavlja u svakom pogledu. U kojoj meri je Sveta Gora ostavila traga u Savinom životu?\n„Kada govorimo o odlasku Svetog Save na Svetu Goru, treba da imamo u vidu da je odlazak u manastir bio odlazak u duhovni centar, ali kad kažem duhovni centar, to je podrazumevalo ne samo metafizički odnos sa Bogom i vrstu izolacije, nego je Sveta Gora označavala i jednu riznicu kulturnog nasleđa“, objašnjava teolog Rastko Jović.\n„Kada je Sveti Sava negde krajem 12. veka otišao na Svetu Goru, napustio je i svetovnu politiku. Međutim, kroz njegov život se pokazuje da je on imao i te kako jasna politička shvatanja i o pitanju države“, napominje vizantolog Srđan Pirivatrić.\n„Jasno je da je to je osoba koja ima tu vrstu sposobnosti i moći, realne moći, ali i energije da stvari koje procenjuje, saznanja koja procenjuje kao dobra, primeni na mnogo širu zajednicu nego što je to Crkva“, dodaje Tamara Ognjević.\nIstoričar umetnosti Danica Popović kaže: „Dobro su poznate zasluge Sv. Save za ustrojstvo i ukupnu organizaciju monaškog života u ranom razdoblju Nemanjića. Sava je lično iskusio oblik monaškog života i pustinjskog monaštva, pre svega na Sv. Gori, a kasnije je obišao najvažnije pustinje monaške istočnog sveta – Judejsku, egipatsku, Sinajsku. Taj obrazac iz Svete Gore, ustanovljen u svim detaljima, on je tako preneo u Srbiju.“\n„Sava kao svetogorac donosi mošti svog oca u Srbiju i tako stvara njegov kult; takođe kao svetogorac odlazi u Nikeju 2019. i tamo ga vaseljenski patrijarh rukopolaže za prvog srpskog arhiepiskopa“, objašnjava Srđan Pirivatrić.\nU kom vremenskom rasponu je Sv. Sava ostvario svoj životni i duhovni podvig?\n„Sveti Sava je – ako se gleda na godine, možda nisu apsolutno tačne – živeo oko šezdeset jednu do šezdeset dve godine. Sa 16-17 godina je postao monah 1190-91. na Sv. Gori. Posle nekoliko godina postao je đakon ili jerođakon; 1204. godine je u Solunu rukopoložen u čin arhimandrita – kako čitamo u žitiju koje su pisali njegovi biografi Domentijan i Teodosije. Posle toga znamo da je Sv. Sava nešto više od deset godina bio arhimandrit ili iguman manastira Studenice sve do 1217. Zatim godine koje dolaze, njegov odlazak u Nikeju, gde dobija autokefalnost 2019. godine. Postaje arhiepiskop u 45. godini života“, kaže protojerej-stavrofor Radomir Popović.\nNakon toga, u sedištu prve srpske arhiepiskopije u Žiči i krunidbenoj crkvi budućih vladara dinastije Nemanjića, odigrao se na Spasovdan 1221. godine niz događaja važnih za srednjovekovnu srpsku državu.\nRadomir Popović ističe: „Na Žičkom saboru je Sv. Sava posebnu pažnju obratio na čistotu pravoslavne vere. Njegova Žička beseda je dosta opširna, beleže njegovi životopisci. U njoj on upravo govori o predanjskoj veri.“\nSavino poreklo, ali i napredak na duhovnoj lestvici od monaha u Vatopedu na Sv. Gori, preko zvanja arhimandrita hilandarskog i studeničkog, do arhiepiskopa srpskog, omogućili su mu da upozna važne ličnosti svoje epohe, bilo da je reč o vladarima, bilo o patrijarsima, arhiepiskopima i drugim značajnim ličnostima s kojima se susretao. U nekima je nalazio uzore, mnogima je bio uzor, ali bilo je i onih koji su mu zavideli. Iz jednog takvog dokumenta saznajemo i pojedinosti iz Savinog života.\n„Ohridski arhiepiskop Dimitrije Homatijan u svom pismu iz 1220. godine prvi put na jedan egzaktan način osvetljava Savu kao političara, državnika, diplomatu, kao jednog čoveka, kako kaže, angažovanog u stvarima ovog sveta. Kroz to pismo saznajemo životnu dimenziju, dimenziju jednog vremena. Homatijan ga kritikuje da jaše rasne konje pokrivene zastavom, posećuje svečane bankete, ide kao izaslanik prema vladarima. Tu dobijamo jasnu sliku kako izgleda Sava Nemanjić i moram da kažem da nisam ni mogla drugačije da ga zamislim. Zašto je Sava drugačiji od ljudi koji su imali slične uslove? On se tu uzdiže činjenicom svojih posebnih sposobnosti. Rekli bismo, modernim jezikom govoreći, on je ʼlider i projekt menadžerʼ, čovek koji vidi stvari i koji ih sprovodi u delo“, objašnjava Tamara Ognjević.\nPo Savinim uputstvima oslikavaju se crkve u manastirima Studenici, Žiči i Mileševi. Sava sugeriše raspored scena na freskama i uvodi natpise na srpskoslovenskom jeziku, što će postati pravilo za sve zadužbine. Organizuje prve bolnice u Hilandaru i Studenici. Od svih svetovnih i crkvenih lica on je svakako bio najveći priložnik i ktitor svetilišta van srpskih zemalja.\nIstoričar Ivana Komatina ističe: „Na svom putovanju on je dosta toga i kupovao. Kupovao je sasude i ikone, sve što je bilo potrebno za liturgijski život u Srbiji i još bolju organizaciju crkvenog života.“\nSava je proputovao veći deo ondašnjih srpskih, vizantijskih i mediteranskih zemalja, stigao do Svete zemlje, Male Azije i Egipta. Bila su to, pre svega, hodočasnička putovanja, ali su imala i diplomatski značaj zahvaljujući susretima koji su otvarali nove perspektive.\n„Ključni povod za putovanja, ako nije u pitanju trgovina ili rat, u srednjem veku jeste investicija u spasenje sopstvene duše. Hodočasnik ne putuje u današnjem smislu te reči, da bi video neko svetsko čudo ili slično, već da bi putovao ka Bogu kroz jedan takav složen proces“, objašnjava Tamara Ognjević.\nU istoriografiji se posebno proučavaju prvo Savino putovanje u Svetu zemlju 1228-29. godine i poslednje putovanje, na koje kreće nakon što je arhiepiskopski tron predao Arseniju Prvom. Sa tog puta se nije vratio, preminuo je 1236. u Velikom Trnovu, u Bugarskoj. Godinu dana kasnije kralj Vladislav prenosi njegove mošti u manastir Mileševu.\nKroz tradicionalne vidove kulture sećanja, Sveti Sava kao istorijska ličnost prerastao je u odlučujući model za identifikaciju materijalnog i duhovnog nasleđa srpskog naroda. Prisustvo svetosavskog predanja može se identifikovati u svim segmentima srpskog društvenog života.\n„Ako su Stefan Nemanja i Stefan Prvovenčani bili utemeljivači i osnivači svetorodne dinastije Nemanjić, za Sv. Savu se može reći sa punim pravom da je bio njen ideolog, i to u najsublimnijem smislu te reči“, zaključuje Danica Popović.\n„Istoričar postavlja pitanja, bavi se onim što se dogodi i onim što se nalazi u svesti i u srcu naroda. Pa, odgovorite na pitanje – kako poruke Sv. Save žive do danas i življe su nego neke poruke od pre 20, 50 ili 100 godina. Onda se suočavate sa tim da imate nešto što je Sveti Sava, svetosavsko učenje, što je svetosavsko istorijsko iskustvo, svetosavlje, nešto što traje 800 godina“, kaže Miloš Ković.\nSvest o Savinoj harizmi i delima prenosila se u mirnim i smutnim vremenima na istorijskoj pozornici i kao feniks je stvarala nova uporišta. Slavljen radi zasluga za veru i kao pravi ugodnik Bogu, Sveti Sava je u žitijima, natpisima na freskama, srpskim letopisima, rodoslovima i zapisima uz ime dobijao atribute – prvi arhiepiskop srpskih i pomorskih zemalja, veliki čudotvorac, svetitelj i učitelj, vožd serbskog otečestva.\nTamara Ognjević dodaje: „Ja bih generalno rekla da je Sv. Sava veliki reformator, da je čovek koji u veoma kompleksnoj shemi povezuje određene stvari u celinu koja će da traje. Jedno od ključnih faktora pozivanja na Sv. Savu, na kult, jeste pre svega viđenje te ličnosti.“\n(ponedeljak, 27. jan 2020, 22:00) - anonymous [neregistrovani]\nHVALA ZA LEP TEKST! HVALA RTS-u NA SERIJI "SAVIN VRT" I KVALITETNIM UČESNICIMA KOJI NAS OSNAŽUJU U SVETOSAVSKOM DUHU!\n(ponedeljak, 27. jan 2020, 21:54) - anonymous [neregistrovani]\nHvala za poučan tekst! Ovako stičemo uvid koliko je Sv.Sava bio poseban!


Ecomer - 120 kapsula | Klub Zdravlja Beobotanic\n› Pakovanje 120 kapsula.\nPomaže kod pada leukocita i trombocita review by Danica on 8.2.2019.\nEcomer sam koristila u toku pada leukocita i trombocita zbog čega sam išla i na ispitivanja kod hematologa, nakon nekoliko meseci korišćenja i pregršt dodatnih analiza, uz adekvatnu ishranu i odmor vrednosti su se potpuno normalizovale i bila sam presrećna zbo toga.Od srca ga preporučujem.\nPomaže kod pada imuniteta review by Dušan on 8.2.2019.\nZbog prirode posla koja podrazumeva rad noću, imao sam jak pad imuniteta i od mnogih preparata koje sam koristio tek kada sam počeo da pijem Ecomer primetio sam značajne promene i nastaviću sigurno da ga pijem u kontinuitetu zato što puno pomaže.\nProtiv zimskih prehlada review by Jeca Bg on 28.1.2019.\nNakon što sam preležala koksaki virus pre osam godina koristim Ecomer po preporuci prijateljice, čija mama je preležala isto i pomaže mi, čak nemam prehlade zimi koje su mi zadavale veliki problem ranije.


Horoskop do kraja avgusta 2020: Sreća je na strani Device, lepa romansa za Ribe, Rak da se čuva padova i preloma | Astrosudbina\nNaslovna Horoskop Horoskop do kraja avgusta 2020: Sreća je na strani Device, lepa romansa...\nLeto uveliko traje, ali mu se bliži kraj. Astrolog Aleksandra Bjeljac otkriva za Telegraf.rs šta druga polovina avgusta donosi znacima Zodijaka.\nVama će leto trajati do januara. Vaš vladac Mars će vam donositi pokretačku energiju, entuzijazam i bukvalno totalne preokrete. Imaćete snage i volje da sve organizujete, postignete, osposobite, pa čak i nakratko odete nego daleko. Uživajte i iskoristite ovog Marsa.\nKod vas je Uran krenuo retro hodom što znači da i vi možete da u ovom drugom delu meseca postignete sve što do sada niste, zbog nedostatka vremena ili drugih razloga. Rešiće se sve što je u prethodnim mesecima pravilo problem. Bilo da je posao ili ljubav, pa se čak može desiti da vam Uran realizuje neke želje u vezi sa putovanjima.\nDruga polovina meseca neće vam biti nešto značajnija, ali biće lepa. Venera kroz vaš znak će vas bodriti za sve što budete radili. Bićete emotivniji, očekujte prijatna iznenađenja po pitanju ljubavi, pogotovo slobodni pripadnici znaka. Čuvajte se padova i preloma.\ndruga polovina avgusta 2020\nhoroskop do kraja avgusta 2020\nPrethodni tekstDnevni horoskop za 5. septembar 2020. Ovan pun pozitive, Bik zapostavlja partnera, Blizanac preosetljiv, Rak se vraća u prošlost\nSledeći tekstNedeljni horoskop od 24. do 31. avgusta 2020. Ovan prepun obaveza, Bikovi potrudite se oko partnera, Blizanci verujte svojim instinktima


Preko 350.000 festivalskih fanova širom sveta glasalo je za svoje favorite, a u godini kada je po brojnim parametrima održano i njegovo najuspešnije izdanje dosad, EXIT je ponovo među prvih deset u glavnoj kategoriji „Najbolji veliki festival“. Prestižnu titulu EXIT je osvojio 2014. i 2018. godine, a u proteklih devet godina se zvanično nalazi u prvih deset, i to uvek pri vrhu, što ovaj izuzetan uspeh čini jedinstvenim na evropskoj festivalskoj sceni! Nakon što je 2015. poneo kući titulu najboljeg, crnogorski Sea Dance festival našao se u najužem izboru za „Najbolji festival srednje veličine“ i to šesti put za redom. Muzička platforma No Sleep već je izgradila zavidnu reputaciju na svetskoj sceni, pa ne čudi da je njeno festivalsko izdanje u svojoj prvoj nominaciji ušlo u grupu šest "Najboljih novih festivala", dok je No Sleep u finalu i za „Najbolji mali festival“ Evrope! U kategoriji za „Najbolji mali festival“ našao se i domaći Arsenal Fest, te će tako Srbija imati čak tri festivala u finalu evropskog takmičenja.


Aleksandar Vučić u Beču: Uspešna zvanična poseta Austriji\nVestiAustrijaAleksandar Vučić u Beču: Uspešna zvanična poseta Austriji\nPredsednik Republike Srbije, Aleksandar Vućić, boravio je u zvaničnoj poseti Austriji. U Beču se susreo sa najvišim predstavnicima Republike Austrije kao sa najbližim prijateljima.\nPredsednik Srbije Aleksandar Vučić, koji je boravio 1. i 2. februara 2018. u zvaničnoj poseti Austriji, dočekan je ispred palate Hofburg, uz najveće državne i vojne počasti.\nŠefa srpske države je ispred Hofburga dočekao austrijski predsednik Aleksander Van der Belen. Oni su pozdravljeni i aplauzom od strane okupljenih građana i turista koji su se okupili kako bi pratili ceremoniju dočeka, pa su dva državnika spontano odlučila da im priđu i slikaju se sa njima. Posle svečanog pozdrava predsednici obeju država, zajedno sa njihovim delegacijama, prisustvovali su radnom sastanku.\nNa konferenciji za štampu, na kojoj su prisustvovali kako domaći tako i inostrani mediji, Vučić je zamolio Austriju da podrži svako rešenje za Kosovo i Metohiju do kojeg budu došli Srbi i Albanci, jer je samo to garant za budućnost i bezbednost na Zapadnom Balkanu.\nPredsednik Austrije veruje da je moguće pronaći rešenje, ako postoji dobra volja na obe strane. On je ukazao da postoji velika uzdržanost u EU kada je reč o nerešenim pitanjima, jer je već imala negativna iskustva.\n„Zbog toga EU nerado prima nove članice sa nerešenim graničnim pitanjima”, poručio je on. Van der Belen je kazao da veruje da će kroz stalni dijalog Beograda i Prištine biti moguće pronaći rešenje.\nPredsednik Austrije kazao je da mu je bila velika čast što je danas mogao u Beču da pozdravi dobrog prijatelja Austrije, te obećao da će zvaničan Beč i dalje podržavati Srbiju u pristupnom procesu EU.\nVIDEO: Poseta Aleksandra Vučića Austriji\nVan der Belen je ukazao da je Beč, po broju Srba, kako se često spominje, “četvrti najveći grad Srbije”, tako da je Vučić danas, tokom posete, kao na domaćem terenu.\nAustrija i Srbija, prema njegovim rečima, neguju odnose, koje je okarakterisao odličnim, koji se najbolje ispoljavaju u ekonomskoj saradnji ali i brojnim oblastima. Podsetio je da je Austrija najveći direktni investitor u Srbiji, i da se trgovinska razmena dobro razvija.\nS obzirom na to da Austrija u drugoj polovini ove godine predsedava EU, Austrija će u potpunosti podržavati Srbiju u pristupnom procesu i ” to će biti jedan od naših prioriteta“, najavio je Van der Belen. Rekao je da nije tajna da su neophodne još neke reforme na srpskoj strani, ali je izrazio uverenje da je moguće ispuniti obaveze u okviru vremenskog roka koji je EU dala do 2025.godine.\nPredsednik Srbije zahvalio se na nedvosmislenoj podršci koju Austrija pruža Srbiji na njenom evropskom putu. Podvukao je da su mir i stabilnost ključne reči za ceo Zapadni Balkan i da Srbija ulaže mnogo napora i energije da se očuvaju.\nVučić i Kurc obraćali se sa “prijatelju” i “na ti”.\nU popodnevnim satima Vučić se susreo i sa novim austrijskim kancelarom, Sebastijanom Kurcom, sa kojim srpski predsednik od ranije ima veoma dobru saradnju.\n“Čestitam Srbiji na pozitivnim pomacima koje pravi “- rekao je on i onda se lično obratio Vučiću:\n“To je zato što si ti, najpre kao premijer, sproveo reforme, koje su uticale na privredni razvoj i opadanje nezaposlenosti.”\nVučić se zahvalio Sebastijanu “na svemu što je učinio ne samo za Srbiju već za ceo zapadni Balkan” i pozvao ga da “onoliko koliko može, sada na novoj funkciji, da pomogne Srbiji na putu ka EU u svom spoljno-političkom domenu”.\nVučiću “Zlatna medalja” Privredne komore Austrije\nPredsednik Privredne komore Austrije Kristof Lajtl uručio je u četvrtak uveče predsedniku Srbije Aleksandru Vučiću najviše priznanje austrijske privrede “Počasnu zlatnu medalju“ – najviše priznanje koje postoji u Privrednoj komori. Lajtl je tom prilikom rekao da je Aleksandar Vučić mnogo uradio za svoju zemlju, region, ali i partnerstvo sa Austrijom i Evropom.\nPredsednik Vučić se zahvalio i rekao da mu je čast da primi ovo priznanje i da je veoma zadovoljan rezultatima saradnje.\n„Ovo je velika čast i priznanje za mene i znači još veću odgovornost u budućnosti. Budite uvereni da ću učiniti najbolje što mogu da očuvamo put Srbije u EU, ali i dalje pospešujemo saradnju sa Austrijom. Bićemo lojalni i poudzan partner Austrije“. – naglasio je Vučić.\nPredsednici Privredne komore Austrije i Srbije, Kristof Lajtla i Marko Čadež ocenili su da je saradnja dve zemlje na dobrom nivou, ali da ima prostora za unapređenje. Čadež se osvrnuo i na dijasporu i istakao da je Austrija zemlja gde živi veliki broj naših uspešnih ljudi, i da je to, osim austrijskih kompanija koje su sve prisutnije u Srbiji, velika šansa za investicije i razvoj srpske privrede.\n„Ono što možemo i želimo da svakom od naših iz dijaspore koji žele da investiraju u našoj zemlji, budemo servis da to na najbolji mogući način urade i da mu predočimo koje su šanse, mogućnosti i oblasti, gde svoj novac može najbolje da uposli i da investicija bude dobra“- objasnio je on.\n“Privredna komora Srbije ima svoje predstavništvo u Austriji, a naši privrednici u ovoj zemlji imaju veliku podršku i u Privrednoj komori Austrije, koja je pomogla u reorganizaciji srpske komore, i doprinela jačanju privrednih odnosa dve zemlje.” – zaključio je Marko Čadež.\nSebastijan Kurc: Srbija prednjači na Balkanu\nPremijer Vučić na prijemu u Beču, u čast srpske dijaspore\naleksandar vučić Austrija Beč politika Srbija\nAleksandar Vučić u radnoj poseti Austriji


ČERKEZ: U POSLJEDNJE DVIJE SEDMICE DOŠLO DO PORASTA BROJA OBOLJELIH | RTVUSK.ba\nČERKEZ: U POSLJEDNJE DVIJE SEDMICE DOŠLO DO PORASTA BROJA OBOLJELIH\n08.02.2021 - 13:15\n- Pomoćnik federalnog ministra zdravstva, Goran Čerkez, upozorio je građane da se pridržavaju mjera zaštite od koronavirusa te istakao da je u posljednje dvije sedmice došlo do porasta broja oboljelih, posebno u Kantonu Sarajevo\nSARAJEVO, 8. februara - Evidentno je da su se građani u posljednje vrijeme opustili u vezi sa pridržavanjem mjera zaštite od koronavirusa. Malo nas je ohrabrilo smanjenje broja zaraženih, ali moramo biti oprezni i poštivati mjere u potpunosti - kazao je Čerkez, također je dodao da bi to bilo loše za sve nas, jer uskoro nam dolazi ljepše vrijeme i uvođenje novih restrikcija je nepoželjno za sve nas.\nU suprotnom, smatra, jako malo vremena treba da se ponovi scenarij iz novembra prošle godine.\nČERKEZ: EPIDEMIOLOŠKA SITUACIJA U BIH BOLJA U ODNOSU NA REGION


Radio Boom93 :: Sport :: Požarevljani pobedili u komšijskom derbiju\nNaslovna | Info | Sport | Požarevljani pobedili u komšijskom derbiju\n21. 02. 2018. Požarevac\nU 16. kolu Druge regionalne lige grupa Zapad 2 košakraši Požarevca savladali su ekipu Sloge iz Petrovca na Mlavi sa 92:53.\nU „lokalnom“ derbiju domaća ekipa je pokazala nadmoć nad nejakim gostima. Požarevljani su nastavili pobednički niz. Na terenu KSC Požarevac postojao je samo jedan akter, domaća ekipa koja ni u jednom trenutku nije dozvolila gostima iz Petrovca ni promil šanse.\nTrener Vlašković je pružio šansu svim igračima. Utakmica je obilovala lepim akcijama i zakucavanjima od strane domaćina, tako da su gosti položili „oružje“ već nakon prve četvrtine.\nOvom pobedom ekipa Požarevca je zadržala prvo mesto na tabeli. Sledećeg vikenda je pauza u prvenstvu, a ekipa Požarevca pred svojom publikom narednu utakmicu igra 02/03.03. kada će ugostiti ekipu Sloge iz Despotovca.


Dejvis kup: Novak doputovao u Bojsi – Novak Đoković\nDejvis kup: Novak doputovao u Bojsi\nTenis\t31. 03. 2013.\nPredstojeći teniski vikend obeležiće četvrtfinalni okršaji Svetske grupe Dejvis kupa.\nReprezentacija Srbije gostovaće od 5. do 7. aprila u američkom gradu Bojsi, gde će pokušati da se domogne polufinala ovog prestižnog takmičenja.\nNaš tim predvodiće Novak, najbolji teniser sveta, koji se sinoć pridružio saigračima iz nacionalnog tima. Pored Novaka, Srbiju će protiv selekcije SAD predstavljati Viktor Troicki, Nenad Zimonjić, Ilija Bozoljac i Filip Krajinović.\n„Drago mi je da sam se opet priključio reprezentaciji za naš četvrtfinalni duel protiv SAD. Igramo u gostima, što je uvek nezgodno i što u ovakvom takmičenju predstavlja prednost domaćinu koji ima mogućnost odabira određene podloge. Oni su ovu podlogu i uslove odabrali u skladu sa njihovim najboljim igračima, Iznerom i Kverijem, koji imaju izuzetno jake i precizne servise. Svesni smo da je 830m nadmorske visine, koja mnogo može da utiče na razvoj situacije na terenu. U tim uslovima jako je bitno održati koncentraciju od prvog do poslednjeg poena“, izjavio je Novak.\nNovak se osvrnuo na 2010. godinu kada je selekcija Srbije osvojila Dejvis kup po prvi put u istoriji.\n„Osvajali smo ovo takmičenje 2010. godine, što nam je dalo jako puno samopouzdanja, jednu novu radost, dimenziju u našim karijerama. Atmosfera u timu je fantastična, igrači se jako dobro slažu i pod takvim uslovima je mnogo lakše pružiti svoj maksimum na terenu. Drago mi je što ćemo provesti zajedno malo više vremena. To će doprineti da izgradimo pozitivnu energiju koja će nas, nadam se, nositi do pobede.“\nZa Amerikance će pored Džona Iznera i Sema Kverija nastupiti i braća Brajan.\nTrodnevna borba između SAD i Srbije vodiće se u „Taco Bell“ areni na tvrdoj podlozi.\nŽreb za četvrtfinale Dejvis kupa održaće se u četvrtak, 4. aprila.\nS obzirom da je počeo četvrti mesec 2013. godine, Nole vam poklanja desktop kalendar (pozadinu) za april. Da biste ga preuzeli kliknite ovde.\nBojsi, četvrtfinale, Dajvis kup 2013, Davis Cup @sr, Dejvis kup, SAD


Faris****** taj Uto Mar 25, 2008 12:33 am\nPartizan - Cibona, Zadar - FMP Železnik, Hemofarm - Budućnost i Crvena zvezda - Olimpija igraće plej-of serije, u kojima će za plasman na završni turnir biti potrebne dve pobede. Revanš utakmice četvrtfinala na rasporedu su u četvrtak, a eventualne "majstorice" u subotu.\nFajnal for će biti održan od 25. do 27. aprila, ali ime organizatora još uvek nije poznato, iako kao najozbiljniji kandidat odavno figurira Zadar.\nOsvajanje trofeja NLB lige ne donosi ništa osim prestiža - stvari stoje drugačije jedino u slučaju FMP Železnika, koji je zauzeo sedmo mesto na tabeli i samo trijumfom u takmičenju može da obezbedi plasman u ULEB kup 2008/09.\n"Papirnati" derbi četvrtfinala je duel Partizana i Cibone, dugogodišnjih predstavnika Srbije i Hrvatske u Evroligi. Ipak, subotnji duel u hali Pionir pokazao je da će crno-beli u ovoj seriji važiti za apsolutne favorite.\n"Cibona jeste završila ligu tek na osmom mestu, ali ima veoma kvalitetan tim. Njima će ove utakmice biti najvažnije u sezoni jer nisu ušli u Top 16 Evrolige i izgubili su domaći kup. Pozivamo navijače da napune Pionir, jer kada je teško potrebni su vam prijatelji. Uvek je teško kada se igra na dve pobede, a pogotovo prvi meč ima veliki psihološki značaj", rekao je trener Partizana Duško Vujošević.\nŠef struke crno-belih složio se da Partizan u dosadašnjem toku sezone pruža veoma dobre partije, međutim, opomenuo je da ima još mnogo mečeva do kraja.\n"Mi sada imamo fantastično prolazno vreme, ali još uvek nismo pobedili. Trka za titule nije gotova", naveo je Vujošević.\nPartizan gotovo da je u prethodnih desetak dana odigrao više utakmica nego što su "cibosi" imali treninga. Stručni štab crno-belih učinio je sve da osveži igrače.\n"Ovaj ritam utakmica izazvao je i određenu strepnju. Nemamo toliki fond igrača da bismo mogli da ga izdržimo bez posledica. Sa druge strane, preveliki broj igrača u evropskom takmičenju nije uvek pozitivan, jer je teško stvoriti hemiju u timu".\nStrateg Cibone Ivan Sunara vidi šansu svoje ekipe upravo u prvom meču.\n"Igrati protiv ovakvog Partizana svakako budi respekt. Oni su tim koji melje i kažnjava svaki propust. U subotu su nam dali dosta lakih poena i pobedili nas ubedljivo, iako smo se 33 minuta dobro držali. Sve je na nama. Prva utakmica je vrlo značajna i za razliku od eventualne treće, gde je domaćin u izrazitoj prednosti, u prvoj ipak imamo šanse", smatra Sunara.\nUzdrmani Zadar šansa "pantera"\nZadar i FMP Železnik u ligi su pobedili jedan drugog kao gosti, što u novim mečevima obećava puno neizvesnosti.\n"Panteri" su dobili olakšicu u vidu povrede Amerikanca Šamela Stalvorta, jedan od ključnih igrača hrvatskog tima.\nPored toga, navijači Zadra, popularni Tornado, posvađali su se sa upravom kluba jer im prošle nedelje nije ponuđeno da putuju u Valensiju, na revanš susret osmine finala ULEB kupa. Videlo se i protiv Crvene zvezde da to nije Zadar kakav je znao da bude.\n"Idemo u Dalmaciju sa osnovnim ciljem da pružimo kvalitetnu partiju i odigramo hrabro, kao do sada. Pokušaćemo da iznenadimo Zadar, uhvatimo ga na spavanju i iskoristimo to što sigurno nemaju dobru atmosferu posle poraza od Zvezde", kaže trener FMP-a Slobodan Klipa.\nNjega ohrabruju rezultati otkako je na klupi zamenio Vladu Vukoičića, jer se vidi da FMP ima na čemu da gradi budućnost. Šansa za plasman u ULEB kup i dalje postoji, ali Klipa kaže da to nije najvažnije.\n"Prvi i osnovni zadatak nam je stvaranje igrača, kostura tima za neki budući period. Postojala je sumnja da li smo napravili dobru selekciju, međutim, pobedili smo Zvezdu i Zadar na strani, Hemofarm, Cibonu i Olimpiju kod kuće, tako da je očigledno da možemo da igramo sa svima".\nHemofarm i Budućnost po peti put\nHemofarm i Budućnost nedavno su odmerili snage u šesnaestini finala ULEB kupa, kada su Vrščani u dva meča bili ubedljivo bolji. Pozicijama na kojima su okončali NLB ligu, sami su "odabrali" da se sastanu u još dve utakmice, tako da će ih ove sezone biti najmanje šest!\nPostoje dve konkretne razlike u odnosu na pomenute evro-okršaje: Vlada Vukoičić preuzeo je klupu Hemofarma od Miroslava Nikolića, dok su Podgoričani ostali bez plejmejkera Nenada Mijatovića, koji je prešao u ukrajinski Kijev, kao i krilnog centra Žarka Rakočevića.\n"Smatram da je njihov stručni štab napravio dobru procenu kada je odlučio da ih pusti i to se svakako neće odraziti na njihovu igru. Na prethodnim utakmicama protiv nas ni Rakočević, ni Mijatović nisu imali zapaženiji doprinos. Prema tome, njihovo neigranje nam neće nimalo olakšati put do pobede", smatra Hemofarmov reprezentativni plej Stefan Marković.\n"Znamo odakle nam preti najveća opasnost, od Roula Maršala i Vladana Vukosavljevića. Forma nam je u usponu i mislim da je vreme da ih konačno dobijemo u Vršcu, iako posle odlaska Mijatovića imamo samo desetoricu igrača u rotaciji", odgovara krilo Budućnosti Vladimir Micov, proletos igrač Partizana u pohodu na šestu uzastopnu titulu prvaka države.\nOn je najavio da će Budućnost odigrati mnogo bolje nego u ULEB kupu, kada je u hali Milenijum izgubila 82:56.\n"Znamo Vukoičićevu filozofiju i sistem igre, dobili smo FMP na njegovom terenu kada ih je on vodio. Dobro smo se spremili i sigurno je da nećemo ponoviti onako slabu igru od pre mesec dana", zaključio je Micov.\nZadar - FMP Železnik 19.00\nREZULTATI U LIGI - 1:1: 88:86 (Železnik), 78:84 (Zadar)\nPartizan - Cibona 20.00 (TV FOX)\nREZULTATI U LIGI - 2:0: 78:77 (Zagreb), 84:63 (Beograd)\nHemofarm - Budućnost 20.15 (RTV1)\nREZULTATI U LIGI - 1:1: 94:72 (Vršac), 69:77 (Podgorica)\nCrvena zvezda - Olimpija 20.00 (TV FOX)\nREZULTATI U LIGI - 1:1: 92:81 (Beograd), 80:92 (Ljubljana)\nNisi ti tako glupa,kao sto izgledas